sagorsarker/bangla-wikipedia huggingface dataset:
নড়াইল পৌরসভা

নড়াইল পৌরসভা বাংলাদেশ স্বাধীন হওয়ার পর ১৯৭২ সালে তিনটি ওয়ার্ড নিয়ে 'গ' শ্রেণীর পৌরসভা হিসেবে গঠিত হয়। এরপর ১৯৯৯ সালে নড়াইল 'ক' শ্রেণীর পৌরসভায় উন্নীত হয়।
বিভিন্ন নামের উৎপত্তির ন্যায় নড়াইল নামের উৎপত্তি নিয়ে বিস্তর বিতর্ক রয়েছে। কারো কারো মতে নড়িয়াল ফকিরের আর্শিবাদ পুষ্ট নড়ির প্রভাবে নড়াইল নামকরণ, কেউ বা বলে থাকেন পরিখার আইলে দাড়িয়ে রক্ষীসেনার বিরুদ্ধে লড়াই করতে করতে বলে লড়েআল হতে, নড়াইল শব্দের উৎপত্তি। কেউ কেউ আবার বলেন, বড় একটি পাথর নড়ানোকে কেন্দ্র করে নড়াইল শব্দের উৎপত্তি হয়। নড়াইল জেলার নড়াইল সদরকে নিয়ে এই পৌরসভা গঠিত হয় বলে এর নাম নড়াইল পৌরসভা।
নড়াইল পৌরসভার অবস্থান ৮৯ ডিগ্রী ৩০ মিনিট পূর্ব দ্রাঘিমাংশে এবং ২৩ ডিগ্রী ১০ মিনিট উত্তর অক্ষাংশে। নড়াইল পৌরসভা এলাকার উত্তরে- শাহাবাদ ইউনিয়ন ও চন্ডিবরপুর ইউনিয়ন, দক্ষিণে- কলোড়া ইউনিয়ন, পূর্বে- চিত্রা নদী কোল ঘেষে আউড়িয়া ইউনিয়ন ও দক্ষিণ-পূর্বে- ভদ্রবিলা ইউনিয়ন,এবং পশ্চিমে- মুলিয়া ইউনিয়ন। নড়াইল পৌরসভা বিখ্যাত চিত্রা নদীর তীরে অবস্থিত যার পূর্ব পাশটি জুড়ে বিখ্যাত নদীটি বয়ে চলেছে যেটি নড়াইল জেলার সৌন্দর্যের রাণী বলাচলে।
৯টি ওয়ার্ড ২২টি মৌজা নিয়ে গঠিত নড়াইল পৌরসভার বর্তমান আয়তন ২২ বর্গ কিলোমিটার (প্রায়)।
৯টি ওয়ার্ড ২২টি মৌজা নিয়ে গঠিত নড়াইল পৌরসভা। ১নং ডুমুরতলা, ২নং ভাটিয়া, ৩নং মহিষখোলা, ৪নং দুর্গাপুর, ৫নং ভওয়াখালী, ৬নং ভাদুলিডাঙ্গা, ৭নং মাছিমাদিয়া, ৮নং উজিরপুর, ৯নং বিজয়পুর।
বাণীপুর মহিলা মহাবিদ্যালয়

বাণীপুর মহিলা মহাবিদ্যালয় হল পশ্চিমবঙ্গ রাজ্যের হাবরা শহরের একটি উচ্চ শিক্ষাপ্রতিষ্ঠান।এটি প্রতিষ্ঠিত হয় ১৯৯৯ সালে।মহাবিদ্যালয়টি শুধু মহিলাদের পাঠদান করে থাকে।এই মহাবিদ্যালয়টি পশ্চিমবঙ্গ রাষ্ট্রীয় বিশ্ববিদ্যালয় এর অন্তর্গত।
নেপিডো

নেপিডো (; ) দক্ষিণ-পূর্ব এশিয়ার রাষ্ট্র মিয়ানমারের রাজধানী শহর। "নেপিডো" শব্দের অর্থ "রাজাদের আবাসভূমি"। ২১শ শতকের শুরুর দিকে মিয়ানমারের কেন্দ্রীয় সমভূমি অঞ্চলে দেশের নতুন প্রশাসনিক কেন্দ্র হিসেবে শহরটিকে প্রতিষ্ঠা ও নির্মাণ করা হয়।
৬ নভেম্বর ২০০৫ সালে ইয়াঙ্গুনের পরিবর্তে নেপিডোকে মিয়ানমারের প্রশাসনিক রাজধানী স্থাপন করা হয়। ২০০৬ সালের ২৭ মার্চ এর আনুষ্ঠানিক নাম ঘোষণা করা হয়। 
২০০২ সালে পিনমানা শহরের কাছে, দেশের প্রাক্তন রাজধানী রেঙ্গুন বা ইয়াঙ্গুন থেকে ৩২০ কিলোমিটার উত্তরে নেপিডো শহরের নির্মাণকাজ শুরু হয়। মিয়ানমার সরকার ২০০৫ সালে প্রথমে পিনমানা শহরে, পরে নেপিডো শহরে তার প্রধান কার্যালয়গুলি সরিয়ে নেয়। ২০০৬ সালের মার্চ মাসে নেপিডোকে মিয়ানমারের রাজধানীর মর্যাদা দেওয়া হয়। শুরুর দিকে নেপিডোতে শুধু কিছু সরকারি ভবন, বিলাসবহুল হোটেল, অ্যাপার্টমেন্ট ভবন ও একটি বিমানবন্দর ছাড়া আর তেমন কিছুই ছিল না। এখানে মূলত সরকারি কর্মচারীরা বাস করতেন। তাদের পরিবার অবশ্য রেঙ্গুনেই বাস করত, কেননা নেপিডোতে বিপণী বিতান, রেস্তোরাঁ ও অন্যান্য সেবা তেমন সুলভ ছিল না। তবে শহরে সার্বক্ষণিক অব্যাহতভাবে বিদ্যুৎসেবা পাওয়া যায়, যা মিয়ানমারের অন্য শহরের জন্য বিরল। নেপিডোর বিমানবন্দরটি মূলত সামরিক বাহিনীদের সদস্যদের পরিবহনের কাজেই ব্যবহৃত হয়। শহরটি রেঙ্গুন থেকে সড়কপথে ও রেলপথে (পিনমানা হয়ে) সংযুক্ত। ২০১২ সালে শহরটির নির্মাণকাজ সমাপ্ত হয়।
নেপিডো শহরটি সম্পূর্ণরূপে পূর্বপরিকল্পিত একটি শহর, অনেকটা অস্ট্রেলিয়ার রাজধানী ক্যানবেরা ও ব্রাজিলের রাজধানী ব্রাসিলিয়া শহর দুইটির মত। এটি নেপিডো কেন্দ্রশাসিত অঞ্চল (Naypyidaw Union Territory) নামক একটি স্বতন্ত্র প্রশাসনিক বিভাগে অবস্থিত। এখানে প্রায় ১০ লক্ষ লোকের বাস। প্রায় ৭ হাজার বর্গকিলোমিটার আয়তনের এই নগরীটি বিশাল, এমনকি আকারে এটি যুক্তরাজ্যের রাজধানী লন্ডন শহরেরও চার গুণ বড়, কিন্তু এর জনঘনত্ব খুবই কম (প্রতি বর্গকিলোমিটারে মাত্র ১৩১ জন)।
নেপিডোতে মিয়ানমারের সরকারের কার্যালয়সমূহ, আইনসভা, সর্বোচ্চ আদালত, রাষ্ট্রপতির প্রাসাদ, মিয়ানমারের মন্ত্রীসভার সরকারি বাসভবন, মিমিয়ানমারের মন্ত্রণালয়সমূহের সদর দফতর ও মিয়ানমারের সেনাবাহিনীর প্রধান কার্যালয় অবস্থিত। উপ্পাসান্তি প্যাগোডা বা শান্তি প্যাগোডা শহরটির একটি দর্শনীয় স্থান।
নেপিডো আন্তর্জাতিক বিমানবন্দর শহরের প্রধান বিমানবন্দর।
ভারমন্ট রুট ১২৯

ভারমন্ট রুট ১২৯ বা ভারমন্ট রাস্তা ১২৯ হল যুক্তরাষ্ট্রের ভারমন্ট রাজ্যের মধ্যে অবস্থিত আইল লা মোটে এবং আলবার্গ এর মধ্যে সংযোগকারী একটি -এর ছোট রাস্তা। রাস্তাটি উত্তর দিকের সদর আইল লা মোটের কেন্দ্র, উত্তরে সদর থেকে শুরু করে আলবার্গের ইউএস রুট ২ এর সাথে সংযোগ স্থাপন করে শেষ হয়েছে। এটি ১৯২৬ সালে ভারমন্ট রুট এফ-২ নাম নিয়ে আবির্ভূত হয় এবং পরবর্তীতে সাজির একটি খেয়ার নামে নামকরণ করা হয়। রুট এফ-২ থেকে বর্তমান নাম ভিটি ১২৯ নামটি অনুসরণ করা হয়, যেটি অবশ্য ১৯৪৭ সালে পুণঃনামকরণ করা হয়।
প্রধান নগরীর একটি অংশ হিসেবে ভিটি ১২৯ রাস্তাটি উত্তরে বাক নিয়ে প্রাথমিকভাবে বিদ্যালয় এবং আইল লা মোটের স্ট্রেট গির্জার একটি কেন্দ্র থেকে এর শুরু হয়েছে। মহাসড়কটির প্রধান নগরীর অংশ হিসেবে পরিচালিত হচ্ছে এবং প্রধান রাস্তা হিসেবে যদিও এখনও পর্যন্ত নিবন্ধিত করা হয়নি। এরপর রাস্তাটি আলবার্গের আইল লা মোটের একটি সেতু ত্যাগ করার পর পূর্বে উত্তরমুখী হয়ে শ্রাইন রোড (টাউন হাইওয়ে-২) এর সাথে সংযোগ স্থাপন করেছে। হাইওয়েটি পূর্বদিকে ঘুরে স্থানীয় রাস্তার সাথে মিলিত হয়েছে এবং দক্ষিণ আলবার্গ গল্ফ লিংককে অতিক্রম করেছে। এরপর ভিটি ১২৯ দক্ষিণমুখী লা মোটে প্যাসেজের দক্ষিণ সরেজ প্যারেলাইংয়ের (লেক চ্যামপ্লেইন-এর একটি অংশ) দিকে অগ্রগামী হয়ে, পূর্ব প্রান্তে বক্ররেখা নিয়ে ভিটি ১২৯ এর কাছাকাছি একটি হাইওয়ের ছোট সংযোজিত অংশের সাথে সংযুক্ত হয়েছে; যেটি অবশ্য দ্রুততার সাথে পথটির অবস্থান শেষ হয়। রাস্তাটি সংযোগকারী স্থান ছেড়ে পূর্বদিকে অবস্থান নিয়ে ইএস ২ এর দিকে এগোয়, যার ফলে সত্বর দক্ষিণ আলবার্গে অন্যান্য সংযোগকারী সরেজ-এর উপর অবস্থানকারী ইউএস ২ একটি সংযোগে গিয়ে শেষ হয়।
ভারমন্ট ১২৯ এর মূল দৈর্ঘ্য ১৯২৬ সালে ভিটি এফ-২ নামে নির্ধারণ করা হয়েছিল। ভিটি এফ-২ এর ধারণা মূলত নিউ ইয়র্ক চেরির লেক চ্যামপ্লেইন মধ্যে একটি খেয়ার নাম থেকে থেকে নেওয়া হয়েছিল। চ্যামপ্লেইন লেকের এফএক্স সিরিজের অন্যান্য রাস্তা ১৯৪০, ১৯৫০ এবং ১৯৬০ সালে নতুন নামে পরিবর্তন করা হয়েছিল। ভিটি এফ-২ রুটটি ১৯৪৭ সালে ভিটি ১২৯ নামে পুনঃনামকরণ করা হয়। ১৯৫৯ এবং ২০০৮ সালের দিকে ভিটি ১২৯ লা মোটের স্কুল স্ট্রিট থেকে বাদ দেওয়া হয়েছিল।
ডানস্টারের চলমান ওয়াটারমিল

ডানস্টারের চলমান ওয়াটারমিল (ক্যাসল মিল নামেও পরিচিত) ইংল্যান্ডের সমারসেট-এর ডানস্টার-এ ১৮ শতকে পুনঃস্থাপিত একটি ওয়াটারমিল, যা এভিল নদীর উপর এবং ডানস্টার ক্যাসল এর ভূমির উপর অবস্থিত গ্যালক্স সেতুর নিকটে অবস্থিত। এটি একটি গ্রেড-২ তালিকাভুক্ত দালান।
বর্তমানে কারখানাটি যেখানে রয়েছে সেখানে ডুমসডে বুক-এ একটি কারখানা পূর্বে তালিকাভুক্ত ছিল, কিন্ত বর্তমান দালানটি ১৭৮০ সালের কাছাকাছি সময়ে নির্মাণ করা হয়েছিল। এটি ১৯৬২ সালে বন্ধ হয়ে যায় এবং ১৯৭৯ সালে পুনরায় চালু করা হয় এবং এখনও গম ভানতে ব্যবহৃত হয়। যন্ত্রপাতিগুলো দুটি জলচক্রের মাধ্যমে চালিত হয়। এটির মালিক ন্যাশনাল ট্রাস্ট, কিন্তু পর্যটন আকর্ষণীয় স্থান হিসেবে একটি বেসরকারি মালিকানাধীন প্রতিষ্ঠানের দ্বারা পরিচালিত।
১০৮৬ সালে ডুমসডে বুক-এর সময়ে ডানস্টারে দুটি কারখানা ছিল। একটিকে লোয়ার মিল বলা হতো যা বর্তমান কারখানার জমির উপর ছিল। সপ্তদশ শতকে সেখানে মল্ট ও যব দুইয়েরই কারখানা ছিল কিন্তু ১৭২১ সালের মধ্যে এদের একটি ফুলিং কারখানায় রুপান্তরিত করা হয়। বর্তমান কারখানা, ১৭৮০ সালের কাছাকাছি সময়ে পূর্বের দুটি কারখানাকে প্রতিস্থাপিত করে নির্মিত হয়। ১৯৪০ সালে সেখানে একটি বেকারি যুক্ত করা হয়। কারখানাটিতে দ্বিতীয় বিশ্বযুদ্ধের আগ পর্যন্ত ভুট্টা ভাঙা হত এবং এরপর থেকে ১৯৬২ সালে বন্ধ হওয়ার আগ পর্যন্ত, পশুখাদ্য ভাঙা হত।
এটিকে ১৯৭৯ সালে পুনরায় কার্যোপযোগী করে চালু করা হয়। এটি ১৯৮২ সালে একটি সংরক্ষণ পুরস্কার জয় করে। কারখানাটি এখনও গম ভাঙার কাজে ব্যবহৃত হয়। দালানটিতে একটি ক্যাফে খোলা হয় যেখানে পূর্বে গুদাম ঘর ও আস্তাবল ছিল। এক্সমুর টেকসই উন্নয়ন তহবিল-এর অর্থায়নে অধিকতর সংস্কার কাজ ২০০৭ সালে সমাপ্ত হয়।
যদিও ন্যাশনাল ট্রাস্ট দালানটির মালিক, তবে পর্যটক আকর্ষণীয় স্থান হিসেবে একটি বেসরকারি মালিকানাধীন প্রতিষ্ঠানের নিকট ইজারা দেয়া রয়েছে এবং সকল দর্শনার্থীদের জন্য প্রবেশ মূল্য প্রযোজ্য। এই স্থানটিতে প্রতি বছর প্রায় ১০,০০০ পর্যটক ভ্রমণ করেন এবং ৬-৮ টন আটা উৎপাদন করে। ২০১৫ দ্বিতীয় জলচক্রটি পুনঃস্থাপন এবং ভেঙে পড়া চক্রটি প্রতিস্থাপন করা হয়।
দ্বিতল দালানটিতে স্লেট-পাথরের ছাদ রয়েছে। দক্ষিণ পূর্ব দিকের একটি পাথরের দেয়ালে রট লোহা নির্মিত বাঁকানো প্রবেশপথ রয়েছে।
চূর্ণন যন্ত্রগুলো এক জোড়া জলচক্রের দ্বারা চালিত, যা কতগুলো বেল্টের মাধ্যমে খাঁজকাটা চক্রে শক্তি স্থানান্তর করে। এটি পরবর্তীতে চূর্ণন পাথর ও বস্তা চালনা করে। দ্বিতীয় তলায় একটি দরজা রয়েছে যা উপকরনগুলোকে দালানের উপরে উঠানোর জন্য সাহায্য করে।
একটি সংযোজিত ঝাড়াই যন্ত্র ব্যবহার করে, চূর্ণন পাথরের দ্বারা চূর্ণীকৃত আটা ঝাড়া হয়।
আলেক্স ভিদাল

আলেক্স ভিদাল পারেঊ (জন্ম: ২১ আগস্ট ১৯৮৯) স্পেনীয় পেশাদার ফুটবলার যিনি সেভিয়ার হয়ে রাইট উইংগার অথবা রাইট ব্যাক হিসেবে খেলেন।
ভিদাল তার পেশাদার জীবন শুরু করেন ২০০৮ সালে স্পেনের "এসপানিওল" এ। কিন্তু তিনি মূল দলে কখনো জায়গা পান নি। ২০০৯ সালে তিনি ধারে গ্রিক "প্যানথ্রাকিকোস" ক্লাবে খেলেন। ২০০৯ সালে তিনি জিমনাস্টিকে যোগ দেন। কিন্তু সেখানে তিনি বেশিরভাগ সময় কাটান ক্লাবের দ্বিতীয় দল পোবলা মাফুমেতে। ২০১০ সালে ভিদাল "মায়োর্কা"তে যোগ দেন কিন্তু সেখানেও তাকে "মায়োর্কা বি" দলে স্পেনের তৃতীয় বিভাগে খেলতে হয়। ২০১১ সালে তিনি "আলমেরিয়া বি" দলে যোগ দেন। কিন্তু কিছুদিন পরই তিনি আলমেরিয়ার মূল দলে ডাক পান। ২০১৪ সালে তিনি সেভিয়ায় যোগ দেন। সেখানে এক বছর কাটানোর পর তিনি ২০১৫ সালে বার্সেলোনায় যোগ দেন। ২০১৮ সালে ৮৫ লক্ষ ইউরোর বিনিময়ে সেভিয়া তাকে পুনরায় কিনে নেয়।
২০১৩ সালের ৩০ ডিসেম্বর আলেক্স ভিদালের কাতালোনিয়া দলে অভিষেক হয়। ২৬ মে ২০১৫ তারিখে আলেক্স ভিদালের স্পেন দলে অভিষেক হয় "বেলারুশ" এর বিপক্ষে।
ফুলহার নদ

ফুলহার নদ() ভারতের, বিহার ও পশ্চিমবঙ্গে প্রবাহিত একটি আন্তর্রাজ্যীয় নদী।
ফুলহার নদ কিশানগঞ্জের লখিমারার কাছে মহানন্দা নদী থেকে আলাদা হয়ে, বিহারের কাটিহার হয়ে মালদা জেলাতে প্রবেশ করে ভুতনির কাছে গঙ্গা নদীতে পতিত হয়েছে। এই নদের গভীরতা কম হওয়াই বর্ষাকালে প্রচুর বন্যা হয়।
ফুলহার নদে ২০১৪ সালে প্রচুর বন্যা হয় ও মহানন্দা বাঁধ টুটে, যার ফলে মালদা জেলার বিভিন্ন এলাকা বিপদগ্রস্ত হয়।
সুশি

সুশি (জাপানী: すし, 寿司, 鮨) হচ্ছে এক প্রকার জাপানী খাবার যা ভিনেগার দেওয়া ভাত (鮨飯 "সুশি-মেশি"), সামুদ্রিক মাছ 'নেতা' (ネタ), সবজি ও নানারকমের ফল দিয়ে তৈরি করা হয়। এটি জাপানে ব্যাপকভাবে জনপ্রিয়।
সুশি সাধারণত বাদামি অথবা সাদা ভাত দিয়ে তৈরি হয়। এতে একধরনের সামুদ্রিক মাছ দেওয়া হয় যা সাধারনত কাঁচা অবস্থায় থাকে; কিন্তু কখনও কখনও সুশিতে ভাজা মাছও দেওয়া হয়ে থাকে।
সুশি পরিবেশন করা হয় সাধারনত আদা, মুলা, সয়া সস, ইত্যাদি দিয়ে।
বর্তমান সুশি খাবারটির সম্ভাব্য উৎস নারে-জুশি( 馴れ寿司, 熟寿司) নামক একধরনের খাবার, যা দক্ষিণ পূর্ব এশিয়ায় তৈরি হয়। এতে নুনে জারিত মাছ এমনকী কয়েক মাস পর্যন্ত ফারমেন্টেড ভাতের মধ্যে সংরক্ষিত করা হত। ভাতের ল্যাক্টো-ফারমেন্টেশন মাছকে নষ্ট হওয়ার থেকে রক্ষা করত। কিন্তু মাছটি খাবার আগে ঐ ভাত ফেলে দিতে হত। সম্ভবত মেকং নদী্র তীর অঞ্চল এই রান্নার উৎপত্তিস্থল। এইধরনের প্রাচীন সুশি একটাসময় জাপানীদের কাছে প্রোটিনের এক গুরুত্বপূর্ণ উৎসে পরিণত হয়। "সুশি" শব্দটির উৎস প্রাচীন একটি জাপানী শব্দ, যার অর্থ 'টক'। এইধরনের মাছের স্বাদ খানিকটা টক টক হয় বলেই সম্ভবত এই বিশেষ রান্নার নাম 'সুশি'। তবে বর্তমান 'সুশির' সাথে এই 'নারে-জুশি'র মিল যৎসামান্যই। প্রসঙ্গত উল্লেখ্য যে 'নারে-জুশি' রান্নাটি এখনও জাপানে চালু আছে।
এখনকার সুশির এক উল্লেখযোগ্য উপাদান ভিনেগার। যতদূর জানা যায়, জাপানের মুরোমাচি আমলে (১৩৩৬ -১৫৭৩ খ্রিঃ) নারে-জুশি'র সঙ্গে ভিনেগার যোগ করা শুরু হয়। এর ফলে একদিকে যেমন খাবারের স্বাদ বৃদ্ধি পায়, অন্যদিকে খাদ্যের সংরক্ষণও আরও দীর্ঘস্থায়ী হয়। ভাতের সাথে ভিনেগার মেশানো শুরু হতে টক স্বাদ আনার উদ্দেশ্যে ভাতের ফারমেন্টেশন ঘটানোর প্রয়োজনিয়তা কমে যেতে ধীরে ধীরে এর পরে সুশি রান্নার পদ্ধতিতে ফারমেন্টেশন ঘটানোর প্রক্রিয়াটি পরিত্যক্ত হয়। এরপরে জাপানের ওসাকা অঞ্চলে ধীরে ধীরে সুশি বানানোর পদ্ধতিতে এমন কিছু বৈশিষ্ট্য যোগ হয় যার ফলে তা আধুনিক সুশির অনেকটাই কাছাকাছি এসে পড়ে। এর মধ্যে অন্যতম হল সামুদ্রিক খাদ্য ও ভাতের মিশ্রণকে একটি কাঠের, মূলত বাঁশের খাপে চাপ দিয়ে ভরে একটা রোলের মতো আকৃতিপ্রদান করা। এইধরনের সুশি ""ওশি-জুশি"' নামে পরিচিত।
আজকের দিনে 'সুশি' প্রস্তুতির ক্ষেত্রে ভিনেগারে ভেজানো ভাতের উপরে যে টাটকা মাছ দেওয়ার চল, তা বাস্তবে এডো যুগের (১৬০৩ - ১৮৬৮ খ্রিঃ) আগে আরম্ভ হয়নি। বর্তমানে যে পদ্ধতিতে "নিগিরিজুশি" প্রস্তুত করা হয়, তা ১৮২০ - ৩০'এর দশকের তৎকালীন এডো (বর্তমান টোকিও) শহরে জনপ্রিয় হয়ে ওঠে। কথিত আছে, সে' সময়ে শহরের প্রখ্যাত শেফ হানায়া ইয়োহেই রিওগোকু অঞ্চলে অবস্থিত তাঁর রেস্তোরাঁতে ১৮২৪ সালে প্রথম এই খাদ্যের প্রচলন করেন। টোকিও উপসাগর বা "এডো-মায়ে" থেকে ধরা টাটকা মাছ দিয়ে এইধরনের সুশি বানানো হত বলে সেইসময় এর আরেক জনপ্রিয় নাম দাঁড়ায় "এডোমায়েজুশি"; নামটি এখনও কোথাও কোথাও সুশির একটি প্রতিশব্দ হিসেবে ব্যবহৃত হয়। এখানে উল্লেখ্য যে, জাপানী ভাষার রেনডাকু ব্যঞ্জনরীতি অনুসারে 'সুশি' শব্দটির সামনে যখনই কোনও উপসর্গ যুক্ত হয়, তখনই তার উচ্চারণ কিছুটা পালটে গিয়ে দাঁড়ায় '-জুশি'। যেমন - "ওশি-জুশি" বা "নিগিরিজুশি"।
সব ধরনের সুশি তৈরিতেই ভিনেগার ভাত দরকার হয়। ঐতিহ্যের ভিত্তিতে এটি বিভিন্ন ভাবে তৈরি করা যায়।
চিরাশিসুশি (ちらし寿司, "scattered sushi") হচ্ছে এক বাটি সুশি ভাত যার উপরে কাঁচামাছ দেয়া থাকে। সাথে থাকে ভিনেগার , সবজি ও ফল।
ইনারিসুশি (稲荷寿司)  হচ্ছে ভাজা তফু যা সাধারনত সুশি ভাত থেকে তৈরি হয়।
মাকিসুশি (巻き寿司, "rolled sushi") তে বিভিন্ন রকম রোল দেয়া  থাকে। সাথে ডিম ভাজা ও নরি দেয়া হয়ে থাকে।
সোভিয়েত রুবল

সোভিয়েত রুবল (মুদ্রা প্রতীক: руб; ব্যাংক কোড: SUR) ( "রুব্লে") ছিল সোভিয়েত ইউনিয়নের মুদ্রা। সোভিয়েত রুবল শক্তিশালী মুদ্রাগুলির মধ্যে এক মুদ্রা ছিল। ১৯৬১ থেকে ১৯৯১ পর্যন্ত মূল্যে ১ সোভিয়েত রুবল = ১ পাউন্ড স্টার্লিং সমান।
১৯৯১ সালে সোভিয়েত ইউনিয়নের পতনে সঙ্গেই সোভিয়েত রুবল-ও অস্তিত্বে ব্যর্থ হল। ১৯৯৩ সালে এটি রুশ রুবল দ্বারা প্রতিস্থাপিত হয়।
বাঙ্গাবাড়ী ইউনিয়ন

বাঙ্গাবাড়ী ইউনিয়ন () গোমস্তাপুর উপজেলার একটি প্রশাসনিক এলাকা।
বাঙ্গাবাড়ী ইউনিয়ন এর দক্ষিণে মহানন্দা নদী এবং পশ্চিম ও উত্তর পশ্চিমে ভারতের মালদহ জেলা অবস্থিত। বাঙ্গাবাড়ী ইউনিয়ন এর পূর্ব দিকে আলীনগর ইউনিয়ন অবস্থিত। এছাড়াও উত্তর পূর্ব দিক দিয়ে পূণর্ভবা নদী ভারত থেকে বাংলাদেশে প্রবেশ করেছে এর আয়তন – ১৪.৭০ (বর্গ কিঃ মিঃ)।
সরকারী তথ্যমতে এখানে ১৪ টি প্রাথমিক বিদ্যালয়, ৫ টি মাধ্যমিক বিদ্যালয়, একটি উচ্চ মাধ্যমিক কলেজ, ১ টি কারিগরি কলেজ এবং ৩ টি মাদ্রাসা আছে।
এটি মোট ১৯ টি গ্রাম এবং ৫ টি মৌজার সমন্বয়ে গঠিত।
গ্রামগুলো হলোঃ 
বিখ্যাত মহানন্দা নদী দক্ষিণে এবং পশ্চিমে বাঙ্গাবাড়ী ইউনিয়নের সীমানা, বাঙ্গাবাড়ী ইউনিয়ন ভারতের সাথে একটি সীমানা ভাগ করে নিয়েছে।
বাঙ্গাবাড়ী ইউনিয়নে প্রধান সেলুলার নেটওয়ার্ক দ্বারা সেবা প্রদান করা হয়।কল করার জন্য ফোনও রয়েছে। ইন্টারনেট সেবাও রয়েছে।ডেটা ব্যান্ডউইথ দুর্বল।
গ্রামে একজন চিকিৎসক এবং প্রাথমিক চিকিৎসার সহায়তায় একটি ছোট জনস্বাস্থ্য সুবিধা রয়েছে।
স্থানীয় লোকেরা বাংলায় কথা বলে।বিদ্যালয়গুলোতে বাংলা এবং ইংরেজি ভাষা শেখানো হয় এবং জনসংখ্যার শিক্ষিত অংশ ইংরেজিতে বুঝতে এবং কথা বলতে পারে।
দাপ্তরিক ভাষা

দাপ্তরিক ভাষা হল এমন একটি ভাষা যা কোনো নির্দিষ্ট দেশ বা রাষ্ট্রে ব্যবহারের জন্য সাংবিধানিকভাবে স্বীকৃত ও বলবৎকৃত হয়। সাধারণত কোনো দেশের রাষ্ট্রভাষা ঐ দেশের সকল কোর্ট, সংসদসহ অন্যান্য সকল প্রতিষ্ঠানিক কাজে ব্যবহার করা হয়। একটি দেশের রাষ্ট্রভাষাকে সেই দেশের দাপ্তরিক ভাষা ও সরকারি ভাষাও বলা হয়ে থাকে। পৃথিবীর বহুজাতিক রাষ্ট্রগুলোতে সাধারণত কয়েকটি দাপ্তরিক ভাষা থাকে। একটি দেশের রাষ্ট্রভাষা সেই দেশের প্রধান কথ্য ভাষা ও জাতীয় ভাষা হতেও পারে আবার নাও হতে পারে। যেমন, আফ্রিকার অনেক অনুন্নত উত্তর-উপনিবেশী দেশে প্রধান কথ্য ভাষা বা জাতীয় ভাষা সেখানকার দাপ্তরিক ভাষা নয়।
ফ্রোজেন ফিভার

ফ্রোজেন ফিভার হলো একটি ২০১৫ সালের মার্কিন কম্পিউটার-এনিমেটেড কল্পকাহিনীর ধারার স্বল্পদৈর্ঘ্য চলচ্চিত্র, যা ওয়াল্ট ডিজনি এনিমেশন স্টুডিওস দ্বারা প্রযোজিত এবং ওয়াল্ট ডিজনি পিকচার্স দ্বারা মুক্তি প্রাপ্ত। এটি ২০১৩ সালের "ফ্রোজেন" চলচ্চিত্রের একটি সিক্যুয়েল এবং এটিতে ক্রিস্টোফ, স্ভেন এবং ওলাফের সাহায্যের সঙ্গে এলসার দেওয়া অ্যানার জন্মদিনের উৎসবকে কেন্দ্র করে আবর্তিত হয়েছে। তাদের প্রথম চলচ্চিত্র থেকে ক্রিস বাক ও জেনিফার লি চলচ্চিত্রের পরিচালক হিসেবে রয়েছে যার পাশাপাশি ক্রিস্টেন বেল, ইডিনা মেঞ্জেল, জোনাথন গ্রফ এবং জশ গ্যাড তাদের নিজ ভূমিকায় পুনরাবৃত্তি করেন।
"ফ্রোজেন ফিভার"-এর প্রযোজনা জুন ২০১৪ সালে শুরু হয় এবং সম্পূর্ণ করতে ছয় মাস লাগে। চলচ্চিত্রটি থিয়েটারে ১৩ই মার্চ, ২০১৫-তে ওয়াল্ট ডিজনি পিকচার্সের "সিন্ডারেলা"-এর সাথে আবির্ভূত হয়। চলচ্চিত্রটি সমলোচকদের থেকে ইতিবাচক সমলোচনা অর্জন করে, যার পাশাপাশি ক্রিস্টেন এন্ডারসন-লোপেজ ও রবার্ট লোপেজ কর্তৃক এটির নতুন গান "মেকিং টুডে অ্যা পার্ফেক্ট ডে"-এর জন্য প্রশংসা লাভ করে।
ক্রিস্টোফ, স্ভেন এবং ওলাফের সাহায্যের সঙ্গে এলসা অ্যানার জন্য একটি বিস্ময় করা জন্মদিন অনুষ্ঠানের পরিকল্পনা করে; কিন্তু একটি দড়ি (যা রাজ্যের মাঝে প্রবাহিত হয়) দিয়ে একটি দলগত গুপ্তধনের সন্ধানে বেরিয়ে পড়ে। এলসার ঠান্ডা লেগে যায়, এবং অজান্তে প্রত্যেকটি
২য় সেপ্টেম্বর, ২০১৪ সালে, এবিসি-এর "ের" প্রচারের সময়, ওয়াল্ট ডিজিনি এনিমেশন স্টুডিওসের প্রধান সৃজনশীল কর্মকর্তা জন ল্যাসেটর ঘোষণা দেন যে ভবিষ্যতে একটি নতুন গানের সাথে একটি স্বল্পদৈর্ঘ্য "ফ্রোজেন" চলচ্চিত্র মুক্তি দেওয়া হবে। একই দিনে, "ভ্যারাইটি" ঘোষণা দেয় যে স্বল্পদৈর্ঘ্য চলচ্চিত্রটি ২০১৫-এর প্রথম দিকে মুক্তি দেওয়া হবে, পাশাপাশি সহ-পরিচালক হিসেবে ক্রিস বাক ও জেনিফার লি, প্রযোজক হিসেবে পিটার ডেল ভেকো এবং ক্রিস্টেন এন্ডারসন-লোপেজ ও রবার্ট লোপেজ কর্তৃক একটি গান। এছাড়াও, চলচ্চিত্রটিতে তুষারমানব ওলাফ-এর ভূমিকা রয়েছে। ডিসেম্বর ৩, ২০১৪-তে, এটি ঘোষণা করা হয় যে এমি স্ক্রিবনার একজন সহ-প্রযোজক দায়িত্ব পালন করবেন এবং "ফ্রোজেন ফিভার" ওয়াল্ট ডিজনি পিকচার্সের "সিন্ডারেলা"-এর সঙ্গে ১৩ই মার্চ ২০১৫ সালে থিয়েটারে আবির্ভূত হবে। ডিসেম্বরের শেষের দিকে, চলচ্চিত্রের সহ-পরিচালকরা এসোসিয়েটেড প্রেস-এর কাছে বলেন, "এই চরিত্রগুলি এবং এই অভিনয়শিল্পী এবং এই সঙ্গীতের সম্পর্কে এখানে কিছু যাদু রয়েছে।
সাকলাইন সজিব

সাকলাইন সজিব একজন প্রথম শ্রেণির এবং এ তালিকার বাংলাদেশী খেলোয়াড়। তার অভিষেক হয় রাজশাহী বিভাগীয় দলের জন্য ২০০৬/০৭ সালে, তার ফার্স্ট ক্লাস অভিষেক ম্যাচে চট্টগ্রাম বিভাগীয় দলের সাথে ১৭ রান করে, তার সর্বোচ্চ বলিং ফিগার হল ২৬ রানে ২ উইকেট যা হয়েছিল খুলনা বিভাগীয় দলের বিপক্ষে। তিনি স্বপ্ন দেখেন দেশের হয়ে আরও আন্তর্জাতিক ক্রিকেটে প্রতিনিধিত্ব করার। দেশের জন্য ভালো কিছু করার । ২০১৬ সালের মার্চ বাংলাদেশ ক্রিকেট দলের হয়ে আন্তর্জাতিক ক্রিকেটে অভিষেক হয় তার।
অবৈধ অ্যাকশনের জন্য আরাফাত সানিকে বোলিং থেকে নিষিদ্ধ করার পর সজিবকে ২০১৬ আইসিসি টি-টোয়েন্টি বিশ্বকাপের জন্য বাংলাদেশের স্কোয়াডে যুক্ত করা হয়েছিল। অস্ট্রেলিয়ার বিপক্ষে টুর্নামেন্টে মাত্র একটি ম্যাচ খেলেছেন। তিনি ২১ মার্চ ২০১৬ তারিখে অস্ট্রেলিয়ার বিপক্ষে ২০১৬ আইসিসি ওয়ার্ল্ড টি-টোয়েন্টি টুর্নামেন্টে তার টি-টোয়েন্টি আন্তর্জাতিক (T20I) অভিষেক করেন যা তার পুরো ক্যারিয়ারে আজ পর্যন্ত একমাত্র আন্তর্জাতিক ম্যাচ ছিল।
জর্জ বেথুন অ্যাডামস

জর্জ বেথুন আ্যাডামস (এপ্রিল ৩, ১৮৪৫ - অক্টোবর ৯, ১৯১১) ছিলেন মার্কিন আইনজীবী, সমুদ্র বাণিজ্য আইনে বিশেষজ্ঞ এবং মার্কিন যুক্তরাষ্ট্রের জেলা জজ। তিনি  মার্কিন যুক্তরাষ্ট্রের সুপ্রিম কোর্টে  ব্যক্তিগত আইন পেশায় নিয়োজিত ছিলেন, এবং পরবর্তীতে নিউ ইয়র্কের সাউদার্ন জেলার জেলা আদালতে জজ হিসেবে দায়িত্ব পালন করেন।
আ্যাডামস জন্ম গ্রহণ করেন ফিলাডেলফিয়ায়। ১৯৮১ সালে সেনাবাহিনীতে যোগদানের ন্যূনতম বয়স হওয়ার আগেই তিনি মার্কিন সেনাবাহিনীর পেনসিলভানিয়া রেজিমেন্টে তালিকাভূক্ত হন, এবং স্কুল জীবনে ফিরে আসার আগ পর্যন্ত ৩ মাস সেখানে চাকরি করেন। ১৮৬৩ সালে যখন রবার্ট ই. লি'র বাহিনী পেলসিলভানিয়া আক্রমণ করে ঠিক সেই সময়ে তিনি পুনরায় সেনাবাহিনীতে যুক্ত হন এবং কোয়ার্টার মাস্টার পদে ১৮৭১ সাল পর্যন্ত কর্মরত ছিলেন। তারপর কিছু বছর তিনি ব্যবসা করেন। পরবর্তীতে তিনি আইন নিয়ে পড়ালেখা করেন এবং ১৮৭৮ ইং সালে ফিলাডেলফিয়ার একজন আইনজীবী হিসেবে নিজেকে প্রতিষ্ঠা করেন। এরপর তিনি ব্যক্তিগতভাবে ১৮৮৩ সাল থেকে ১৯০১ সাল পর্যন্ত নিউ ইয়র্কে জজ বেবি এবং উইলক্স এর ফার্মে সমুদ্র বিষয়ক আইনে বিশেষজ্ঞ হিসেবে আইন ব্যবসা করেন ১৮৮৪ সালে জজ বেবি এর মৃত্যুর পর, তিনি সেই ফার্মের অংশীদার হন এবং ফার্মটিকে উইলক্স, আ্যাডামস এন্ড গ্রিন হিসেবে নামকরণ করেন। সেখানে তিনি মার্কিন যুক্তরাষ্ট্রের সুপ্রিম কোর্টের সমুদ্র আইন বিষয়ক মামলা দেখাশুনা করতেন। আ্যাডামস নিউইয়র্কের ইউনিয়ন লিগ ক্লাবের সেক্রেটারী হিসেবে ১৮৯৪ সাল থেকে ১৮৯৫ সাল পর্যন্ত নিযুক্ত ছিলেন।
যখন জর্জ এডিসন ব্রাউন নিউইয়র্কের সাউদার্ন জেলার মার্কিন যুক্তরাষ্ট্র জেলা কোর্ট থেকে পদত্যাগ করেন, পরবর্তীতে সমুদ্র আইনের বার সদস্যরা আ্যাডামকে পুনরায় নিয়োগ দেওয়ার জন্য ১৯০১ সালে রাষ্টপতির কাছে একটি প্রস্তাব পেশ করেন। ফলশ্রুতিতে প্রেসিডেন্ট উইলিয়াম ম্যাকিনলির কাছ থেকে ১৯০১ সালের ৩০ আগস্টে ঐ পদে যোগদানের জন্য একটি যোগদানপত্র গ্রহণ করেন। ১৪ সেপ্টেম্বরে ম্যাকিনলির-এর হত্যাকাণ্ডের পরে আনুষ্ঠানিকভাবে ঐ আসনটি ৫ ডিসেম্বরে থিওডোর রুজভেল্ট কর্তৃক মনোনয়ন পায়। সিনেট ১৯০১ সালের ডিসেম্বরের আ্যাডামসকে নিশ্চিত করেন এবং একই দিনে তাকে তার কমিশন প্রদান করেন।
যখন নিযুক্ত হন, তখন আ্যাডামস শুধুমাত্র একজন জেলা জজ ছিলেন। ফেডারাল দেউলিয়া আইনের কারণে অতিরিক্ত কাজের চাপ থাকায় তিনি দুই বছর পর অসুস্থ হয়ে পড়েন; যদিও সেই জেলায় তিনজন জজ নিযুক্ত করা হয়, আ্যাডামস কখনোই আর পুরোপুরি সুস্থ হয়ে উঠেননি, কিন্তু তিনি মৃত্যুর আগ পর্যন্ত কাজ করেছেন, সামুদ্রিক আইনে সর্বদাই তিনি সর্বোচ্চ মনোনিবেশ করেছেন।
১৯০৪ সালে, আ্যাডামস হেলেন জাঁ বেলফোরকে বিয়ে করেন। অ্যাডামস দুই বছর অসুস্থ থাকার পর অক্টোবর ৯, ১৯১১ ইং সালে  এ মৃত্যুবরণ করেন। তার উইল মাত্র ১৫ শব্দের ছিল: ""I give and bequeath all my estate to my wife and appoint her my executrix."" তার কোন সন্তান ছিল না।
মিসেস অ্যাডামস তার স্বামীর মৃত্যুর পর নিউ ইয়র্ক মহিলা লিগে কয়েক দশক প্রাণীদের নিয়ে কাজ করেন। তিনি প্রাণীদের সেবা দেওয়ার সময় ৭১ বার পশুর কামড়ও খান। তিনি ১১০ বছর বয়সে ১৯৫০ সালে মৃত্যুবরণ করেন।
চা প্রক্রিয়াজাতকরণ

চা গাছের তাজা পাতা থেকে চা তৈরির পাতা বানানোর পদ্ধতিকে চা প্রক্রিয়াজাতকরণ বলা হয়।
চা প্রক্রিয়াজাতকরনের পদ্ধতির উপর নির্ভর করে বিভিন্ন ধরনের চা পাতা আলাদা করা হয়।সাধারনত, চা প্রক্রিয়াজাতকরণ বলতে চা গাছের তাজা পাতাকে বিভিন্ন ভাবে জারণ করে,শুকিয়ে চা-পাতা তৈরিকে বুঝায়।
প্রাচীন চীনে প্রথম চা গাছের পাতাকে ভেষজ ঔষধ হিসেবে ব্যবহার করা হয়। চা প্রক্রিয়াজাতকরণের সবচেয়ে প্রাচীন চীনা পদ্ধতি ছিল তাজা চা পাতাকে ভাপে দেয়া এবং তাকে সংরক্ষণ এর জন্য শুকানো। এই পদ্ধতিতে হান সম্রাজ্য এর শেষের দিকে চা তৈরি হত এবং এই পদ্ধতিতে তৈরি শুকনা চা পাতাকে আজকের দিনে "সবুজ চা" বা "গ্রিন টি" বলা হয়। খাওয়ার জন্য শুকনা চা পাতা হয় পানিতে অন্যান্য ভেষজের সাথে সিদ্ধ করে পান করা হত, অথবা, গুড়ো করে সরাসরি খাওয়া হত।
কালো চা(紅茶) তৈরির পদ্ধতি সম্ভবত মিং সম্রাজ্য এর চালু হয় ।আবার, ওলং চা এর অতিরিক্ত জারনের ফলে কালো চা তৈরি হয় বলেও ধারণা করা হয়। আবার সাদা চা এবং সবুজ চা তৈরির পদ্ধতি থেকে পরোক্ষভাবে কালো চা তৈরির পদ্ধতি চালু হয় বলেও ধারণা করা হয়। ব্লাক টি বা কালো চা সবচেয়ে বেশি প্রচলিত। এই চা প্রক্রিয়া করণের সময় অক্সিডেশন ঘটানো হয়ে থাকে। 
প্লাকিংঃ চা বাগান থেকে চায়ের দুটি পাতা একটি কুঁড়ি সংগ্রহ করার প্রক্রিয়া কে প্লাকিং বলা হয়। প্লাকিং সাধারণত হাতে বা মেশিনের সাহায্যে করা যায়। তবে বাংলাদেশে হাতে প্লাকিং বেশি করা হয়ে থাকে।
উইদারিংঃ কালো চা প্রক্রিয়াজাত করণের ১ম ধাপ উইদারিং। এই ধাপে বাগান থেকে সংগ্রহ করা দুটি পাতা একটি কুঁড়ি ৮-১০ ঘণ্টা রেখে দেয়া হয়। যাতে করে আর্দ্রতা হ্রাস পায়। এবং পাতা গুলি মলিন হতে শুরু করে। এই ধাপে চা এর বিভিন্ন রাসায়নিক পরিবর্তন শুরু হতে থাকে।
রোলিংঃ এই ধাপে চায়ের পাতা গুলি খুব ছোট ছোট করে কাটা হয়। এই কাটা কাজটি করা হয় CTC মেশিনের সাহায্যে। রোলিং এর সময় পাতার কোষ প্রাচীর গুলি ভেঙ্গে যায় এর ফলে পলিফেনল এবং পলিফেনল অক্সিডেজ এনজাইম একত্রিত হয়ে মিশ্রিত হয়।
অক্সিডেশন/ জারণঃ ব্লাক টি বা কালো চা প্রক্রিয়াজাতের সবচেয়ে গুরুত্বপূর্ণ ধাপ অক্সিডেশন বা জারণ। এই ধাপ কে ফারমেন্টেশন বলা হয়। রোলিং এর পরে চায়ের পাতা গুলিকে ১ থেকে ২ ঘণ্টার জন্য বতাসের উপস্থিতিতে জারিত হবার জন্য রেখে দেয়া হয়। এই জারণের জন্য চায়ের রঙ কালচে হয়ে থাকে। এই ধাপেই থিয়োরুবেজিন ও থিয়োফ্লাবিন তৈরি হয় যা চায়ের গুনগত মান প্রকাশ করে থাকে।
শিফটিংঃ এই ধাপে ফার্মেন্টেড চা পাতাগুলিকে গুগি শিফটারের মধ্যদিয়ে চালনা করা হয়। এবং এই চালনা করার ফলেই চা পাতা গুলি দানাদার আকার ধারণ করে।
ড্রাইয়িং / শুষ্কী করণঃ এই ধাপে চা পাতাগুলিকে ড্রায়ারের / শুষ্কীকরণ যন্ত্রের সাহাযে শুষ্ক করা হয়ে থাকে। শুকানোর পরে চা পাতার আদ্রর্তা হয় ৩-৪%।
গ্রেডিংঃ গ্রেডিং হচ্ছে চা প্রক্রিয়াজাত করণের সর্ব শেষ ধাপ। এই ধাপে চা কে বিভিন্ন গ্রেডে ভাগ করা হয়ে থাকে।
যদিও প্রতিটি ধরনের চায়ের স্বাদ, গন্ধ এবং চাক্ষুষ চেহারা আলাদা থাকে তবে
পাকিস্তানের টেলিফোন কোড তালিকা

পাকিস্তানের এরিয়া কোড দুই থেকে পাঁচ অঙ্কের হয়; সাধারণত ছোট শহর, উপসর্গ দীর্ঘ হয়। সব বড় শহরের দুই সংখ্যার কোড আছে। ছোট শহরগুলোতে ছয়টি ডিজিটাল থাকতে পারে যেখানে বড় শহরগুলোতে সাত অঙ্কের নম্বর রয়েছে। আজাদ কাশ্মীরের টেলিফোন লাইনে পাঁচটি সংখ্যা থাকে। ২০০৯ সালে ১ জুলাইয়ে ,করাচি এবং লাহোরের টেলিফোন নম্বরগুলি সাত অঙ্ক থেকে আট অঙ্কে পরিবর্তন করা হয়েছিল। এটি একটি 9 দিয়ে শুরু হওয়ায় সমস্ত ফোন নম্বরের শুরুতে 9 যোগ করে এবং অন্যান্য সমস্ত লাইনে 3 যোগ করার মাধ্যমে সম্পন্ন হয়েছিলো৷ 
নিচে পাকিস্তানের বিভিন্ন শহর ও জেলার জন্য ডায়ালিং কোডের তালিকা দেওয়া হল। 
পাকিস্তানের আঞ্চলিক কোড দুই থেকে পাঁচ ডিজিট দিয়ে গঠিত; সাধারণ ক্ষেত্রে দুই ডিজিট আর আন্তর্জাতিক ক্ষেত্রে বাড়তি দুইটি যোগ করতে হয়। সব বড় শহরগুলো আলাদা দুইটি ডিজিট রয়েছে। ছোট শহরগুলোর ছয়টি নাম্বার যেখানে বড় শহরগুলোর ক্ষেত্র সাতটি নাম্বার ব্যবহার করা হয়। আজাদ ও কাশ্মীরের টেলিফোনে পাঁচটি সংখ্যা ব্যবহৃত হয়। ১ জুলাই ২০০৯ এ করাচি এবং লাহোরের টেলিফোন ডিজিট সাতটি থেকে আটটি করা হয়। এটি প্রত্যেকটি নাম্বারের শুরুতে বাড়তি ৯ যোগ করে করা হয় যা শুধুমাত্র সরকারি ও আধা সরকারী কাজে ব্যবহৃত হয়, অন্যান্য ক্ষেত্রে বাড়তি ৩ যোগ করা হয়।
পাকিস্তানের বিভিন্ন শহরের ফোনের ডায়ালিং কোডের তালিকা
মে ২০১০ এর আগে, পাকিস্তান আন্তর্জাতিক কনভেনশন (ITU-T E-164) এর ৪ সংখ্যার মোবাইল সার্ভিস প্রোফাইডার কোড (উদা: ০৩০০) এবং ৭ ডিজিটেরসাবস্ক্রাইবার নাম্বার (উদা: ১০১০১০১) ব্যবহার করত।
নেপালের রাষ্ট্রপতি

সংঘীয় লোকতান্ত্রীক গণতন্ত্র নেপালের রাষ্ট্রপতি () হচ্ছেন নেপালের রাজ্য প্রধান।  ২০০৮ সালে এই দেশটি প্রজাতন্ত্র দেশ হিসেবে ঘোষণা পাওয়ার পর রাষ্ট্রপতি কার্যালয় তৈরি করা হয়। নেপালের বর্তমান রাষ্ট্রপতি রামচন্দ্র পৌডেল, যিনি অক্টোবর ২০২৩ তে জয়ী হন। রাষ্ট্রপতিকে আনুষ্ঠানিকভাবে "মান্যবর ()" বলে সম্বোধন করা হয়।
প্রেসিডেন্ট নেপালের সংসদ ও প্রাদেশিক আইনসভার সদস্যদের সমন্বয়ে গঠিত একটি ইলেক্টোরাল কলেজের ভোটে নির্বাচিত হয়। যিনি অধিক ভোট পান, তিনি নির্বাচিত হিসেবে ঘোষিত হন। I যদি কেউ ১ম পর্যায়ে সংখ্যাগরিষ্ঠ ভোট না পায়, ততক্ষণ পর্যন্ত এই ভোট পর্ব চলতে থাকে। রাষ্ট্রপতির মেয়াদ ৫ বছর দীর্ঘায়িত হয়। একজন প্রেসিডেন্ট যতবার ইচ্ছা মনোনীত হতে পারেন, কিন্তু দুইবারের বেশি প্রেসিডেন্ট হতে পারবেন না
রাষ্ট্রপতির ক্ষমতা প্রায় সম্পূর্ণরূপে আনুষ্ঠানিক। সংসদীয় গণতন্ত্রের মত, নেপালের প্রেসিডেন্ট শুধু নামেমাত্র প্রধান নির্বাহী নয়। বরং সংবিধান মতে তিনি প্রধানমন্ত্রী ও অন্যান্য মন্ত্রীদের উপর ক্ষমতা রাখেন।
রাষ্ট্রপতির নির্বাচন
টুয়েলভ ইয়ার্স আ স্লেইভ (চলচ্চিত্র)

টুয়েলভ ইয়ার্স আ স্লেইভ ২০১৩ সালে মুক্তি পাওয়া জীবনীমূলক চলচ্চিত্র। সলোমন নর্থাম্প নামের একজন কৃষ্ণাঙ্গ আমেরিকান ভদ্রলোকের ভাগ্যের ফেরে দাস হয়ে বারো বছর কাটানোর কাহিনী। সলোমন নর্থাম্প এর একই নামের লেখা বই থেকে ভিত্তি করে চলচ্চিত্রটি নির্মিত হয়েছে।
১৮৪১ সালে আমেরিকার দাস প্রথার যুগ। কালো মানুষ আফ্রিকান-আমেরিকান সলোমন নর্থাম্প। স্থানীয় আইন অনুসারে একজন স্বাধীন মানুষ। ভায়োলিন বাজিয়ে, স্ত্রী অ্যান আর দুই সন্তান মার্গারেট আর আলোনযো-কে নিয়ে আমেরিকার নিউইয়র্ক শহরে থাকতেন। স্বাভাবিক জীবনই পার করছিলেন সেখানে। একদিন দুই অচেনা ব্যক্তি তাকে ভালো বেতনে এক জায়গায় কাজের প্রস্তাব দেয়। রাজি হয় সলোমন। কিন্তু দুজন তাকে এক দাস ব্যবসায়ীর কাছে বিক্রি করে দেয়। মুহূর্তের মধ্যে পাল্টে যায় সলোমনের জীবন। বিভীষিকাময় পরিস্থিতিতে পড়ে যায় সে। তার নাম পর্যন্ত পাল্টে ফেলা হয়। নতুন নাম রাখা হয় প্ল্যাট। নানান ঘটনা, দুর্ঘটনার মধ্য দিয়ে কাহিনী এগিয়ে চলে।
আবদুল মুমিন

সুলতান আবদুল হাক্কুল মুমিন (আবদুল মুমিন নামে পরিচিত)( ১৭৮৫ – ৩০ মে ১৮৮৫) ছিলেন ব্রুনেই এর চতুর্দশতম (১৪'তম) সুলতান এবং তিনি ব্রুনেই গৃহযুদ্ধ - এ সম্পৃক্ত ছিলেন। সুলতান মুহাম্মদ আলি'কে হত্যার মাধ্যমে ব্রুনেই'র শাসনলাভ করেন, তার শাসনকাল ছিল ১৬৬০ সাল থেকে ১৬৭৩ সাল পর্যন্ত।
আবদুল হাক্কুল মুমিন এক সময়ে পেঙ্গিরান (Pengiran) আবদুল মুমিন নামে পরিচিত ছিলেন। 'পেঙ্গিরান' শব্দটার মানে হলো রাজকুমার/ সর্দার/ অধিপতি। ১৬৬০ সালে সুলতান মুহাম্মদ আলি 'র সন্তানের হাতে আবদুল মুবিনের ছেলে খুন হয়। প্রতিশোধস্বরূপ আবদুল মুমিন- সুলতান মুহাম্মদ আলি'কে হত্যা করেন। সিংহাসন দখলের পরপরই 'পেঙ্গিরান আবদুল মুমিন' নাম বদলিয়ে 'আবদুল হাক্কুল মুমিন' নামগ্রহণ করেন। সুলতান মুহাম্মদ আলি'র অনুসারীদের রোষানলের শিকার হবার সম্ভাবনা থেকে পরিত্রাণ পেয়েছেন। এজন্য তাকে প্রতিপক্ষ মুহাম্মদ আলি'র (যাকে তিনি নিজে হত্যা করেছেন) নাতি মুহিদ্দিন'কে নতুন বেন্দাহারা (Bendahara বা প্রধানমন্ত্রী) পদে নিযুক্ত করেন। এদিকে মুহাম্মদ আলি'র অনুসারীগণ প্রধানমন্ত্রী মুহিদ্দিন'কে রাজি করান প্রতিশোধ নেবার জন্য এবং উদ্বুদ্ধ করায় ব্রুনেই গৃহযুদ্ধের জন্য। আবদুল হাক্কুল মুমিন- এর শাসনামল এবং ব্রুনেই গৃহযুদ্ধ দু'টিরই অবসান হয় ১৬৭৩ সালে; মুহিদ্দিন এর বিজয়ের মাধ্যমে
আবদুল হাক্কুল মুমিন বিয়ে করেন সুলতান ওমর আলির দ্বিতীয় কন্যা আনাক জুবাইদাকে। তাদের কোনো সন্তান ছিল না।
ব্রুনেই কিংবা ব্রুনেই এর সুলতানদের ব্যাপারে গোড়ার সময়কার স্বচ্ছ ও পূর্ণাঙ্গ ইতিহাস বা ধারাবাহিক নথিপত্র না থাকায় সুলতানদের ব্যাপারে স্পষ্ট পরম্পরা বের করা দোষ্কর। উপরন্তু সেখানকার ইতিহাস মূলত ইসলাম ভাবাপন্ন করে তোলা হয়েছে বলে ব্রুনেই সম্পর্কে রাখা মূল নথিপত্রে লেখা ইতিহাসের সাথে অনেক অসামঞ্জস্যতা লক্ষ্য করা যায়। বিভিন্ন দেশে রাখা নথিপত্রের সাথে তা আরোও প্রকট। ব্রুনেই সম্পর্কে লেখা The Batu Tarsilah - the genealogical record of the kings of Brunei, ১৮০৭ সালের আগে লেখা শুরুই হয়নি। আবার, ব্রুনেই সম্পর্কে তথ্য রাখে এমন নথিপত্রের অনেকগুলোই চীন' এর নথিপত্রের উপর নির্ভরশীল ছিল। চীনের উৎস অনুসারে দেখা যায় যে ব্রুনেই এর প্রাথমিক সুলতানাতের সময়কালে তারা চীনের উপর নির্ভরশীল ছিল এবং পূর্বপুরুষও সেই একই এলাকা উদ্ভূত হওয়ার ইঙ্গিত পাওয়া যায়। এমনও হতে পারে প্রাথমিক সুলতানাতের সময়কালে তারা অনুশীলনশীল হিন্দু অথবা বৌদ্ধ ছিলেন। প্রাথমিক সময়কালের সুলতানদের নাম এদিকটাই ইঙ্গিত করে।
তিনি ২৯ মে ১৮৮৫ শুক্রবার মারা যান। তার মারা যাওয়ার পরে ক্ষমতা পান তার দুলাভাই আনাক হাসমি। পরবর্তীতে তিনি সুলতান হাসমি জালিলুল আলম আকোয়ামদ্দিন নামে পরিচিতি পান।
রয়েল আর্ক 
ব্রুনেই ইতিহাস
BRIEF HISTORY
সুলতান মুহিদ্দিন

সুলতান মুহিদ্দিন ব্রুনেই এর পঞ্চদশতম (১৫'তম) সুলতান ছিলেন। তার শাসনকাল ১৬৭৩ থেকে ১৬৯০ সাল পর্যন্ত পরিব্যাপ্ত ছিল।
তিনি নেসারুদ্দিন (Nassaruddin) এর উত্তরপুরুষ ছিলেন। পিতামহ মুহাম্মদ আলী'র হত্যার প্রতিশোধে উদ্বুদ্ধ হয়ে আব্দুল মুবিন'কে হত্যা করেন। ব্রুনেই গৃহযুদ্ধের সময়কালে সিংহাসন আরোহণ করেন। ব্রুনেই এর ইতিহাসে তার উজ্জ্বল অধ্যায় থাকার কারণ তিনিইল ব্রুনেই এর ইতিহাসে প্রথম সালাসিলাহ রাজা- রাজা (Salasilah Raja-Raja) প্রথা প্রচলন করেন এবং ব্রুনেই এর জন্ম তার শাসনামলে হয়।
ব্রুনেই কিংবা ব্রুনেই এর সুলতানদের ব্যাপারে গোড়ার সময়কার স্বচ্ছ ও পূর্ণাঙ্গ ইতিহাস বা ধারাবাহিক নথিপত্র না থাকায় সুলতানদের ব্যাপারে স্পষ্ট পরম্পরা বের করা দুষ্কর। উপরন্তু সেখানকার ইতিহাস মূলত ইসলাম ভাবাপন্ন করে তোলা হয়েছে বলে ব্রুনেই সম্পর্কে রাখা মূল নথিপত্রে লেখা ইতিহাসের সাথে অনেক অসামঞ্জস্যতা লক্ষ্য করা যায়। বিভিন্ন দেশে রাখা নথিপত্রের সাথে তা আরোও প্রকট। ব্রুনেই সম্পর্কে লেখা The Batu Tarsilah - the genealogical record of the kings of Brunei, ১৮০৭ সালের আগে লেখা শুরুই হয়নি। আবার, ব্রুনেই সম্পর্কে তথ্য রাখে এমন নথিপত্রের অনেকগুলোই চীন' এর নথিপত্রের উপর নির্ভরশীল ছিল। চীনের উৎস অনুসারে দেখা যায় যে ব্রুনেই এর প্রাথমিক সুলতানাতের সময়কালে তারা চীনের উপর নির্ভরশীল ছিল এবং পূর্বপুরুষও সেই একই এলাকা উদ্ভূত হওয়ার ইঙ্গিত পাওয়া যায়। এমনও হতে পারে প্রাথমিক সুলতানাতের সময়কালে তারা অনুশীলনশীল হিন্দু অথবা বৌদ্ধ ছিলেন। প্রাথমিক সময়কালের সুলতানদের নাম এদিকটাই ইঙ্গিত করে।
ব্রুনাই গৃহযুদ্ধ (The Brunei Civil War) এর সূচনা ঘটে ১৬৬০ সাল নাগাদ। যার ব্যাপ্তিকাল ছিল ১৩ বছর। ১৬৭৩ সালে সুলতান মুহিদ্দিন' এর সিংহাসন আরোহণের মাধ্যমে এই গৃহযুদ্ধের সমাপ্তি ঘটে। এবং সুলতান আব্দুল হাক্কুল মুবিনের মৃত্যুর মাধ্যমে মুবিন শাসনের পতন ঘটে। সুলতান মুহাম্মদ আলি (ব্রুনাই এর ত্রয়োদশতম সুলতান) এর শাসনামলে পেঙ্গিরান (Pengiran; Prince) মুদা বোংশু এবং পেঙ্গিরান মুদা আলম (পেঙ্গিরান আব্দুল হাক্কুল মুবিন এর পুত্র) এর সাথে 'মোরগ লড়াই' এর ফলাফল নিয়ে বাকবিতন্ডা বাঁধে।
রয়েল আর্ক
তিসরি মঞ্জিল

তিসরি মঞ্জিল (; 'অর্থ' তৃতীয় গন্তব্য) একটি হিন্দি বলিউড নির্মিত রহস্য চলচ্চিত্র; যা ১৯৬৬ সালে মুক্তি পায়। এই চলচ্চিত্রটিতে অভিনয় করেন শাম্মী কাপুর ও আশা পারেখ। চলচ্চিত্রটি গানের জন্য ইতিহাস গড়ে। "ও হাসিনা জুলফোওয়ালি", "আজা আজা", "ও মেরে সোনারে" - এই ৩টি কালজয়ী গানে কণ্ঠ দেন আশা ভোঁসলে ও মোহাম্মদ রফি এবং সঙ্গীত পরিচালনা করেন রাহুল দেব বর্মন।
ব্রায়েন হেলিগ্যান

ব্রায়েন হেলিগ্যান একজন মার্কিন নির্বাহী এবং লেখক। তিনি হাবস্পট এর সহ-প্রতিষ্ঠাতা এবং প্রধান নির্বাহী কর্মকর্তা। তিনি ম্যাসাচুসেট্‌স ইনস্টিটিউট অব টেকনোলজি এর একজন জেষ্ঠ শিক্ষক। হেলিগ্যান ""ইনবাউন্ড মার্কেটিং"" এর প্রবক্তা।
তিনি বিপননের উপর দুইটি বইয়ের সহ-লেখক। তিনি এবং ধর্মেশ শাহ(হাবস্পট এর সহ-প্রতিষ্ঠাতা) একত্রে ""ইনবাউন্ড মার্কেটিংঃ গেট ফাউন্ড ইউজিং গুগল, সোসাল মিডিয়া, এন্ড ব্লগস" " বইটি রচনা করেন। এছাড়াও, তিনি ও ডেভিড মিয়ারম্যান স্কট একত্রে ""মার্কেটিং লেসন্স ফ্রম দ্য গ্রেইটফুল ডেডঃ হোয়াট এভরি বিজনেস ক্যান লার্ন ফ্রম দ্য মোস্ট আইকনিক ব্র্যান্ড ইন হিস্ট্রি" " বইটি রচনা করেন।
হেলিগ্যান এর জন্ম ও বেড়ে ওঠা ম্যাসাচুয়েটস এর ওয়েস্টউড এ। তিনি ওয়েস্টউড এর স্কুলেই পড়েন। তিনি ভারমন্ট ইউনিভার্সিটি থেকে তড়িৎ প্রকৌশল এ স্নাতক শেষ করেন। তিনি ২০০৫ সালে এমআইটি স্লোন স্কুল অব ম্যানেজমেন্ট থেকে এমবিএ করেন।
প্যারামেট্রিক টেকনোলজি কর্পোরেশন -এ তার কর্মজীবনের শুরু হয়। তিনি এই কোম্পানির বিভিন্ন পদে চাকরি করে প্যাসিফিক রিম এর সিনিয়র ভাইস প্রেসিডেন্ট হয়েছিলেন। তিনি একটি ছোট কোম্পানিতে চাকরি করতে চেয়েছিলেন বলে তিনি গ্রুভ নেটওয়ার্কস এ বিক্রয় বিভাগের ভাইস প্রেসিডেন্ট হিসেবে যোগদান করেন। এই কোম্পানি পরে মাইক্রোসফট অধিগ্রহণ করে নেয় মাইক্রোসফট শেয়ার পয়েন্ট ওয়ার্কপ্লেস নামে। মাইক্রোসফটের অধিগ্রহনের আগে, ২০০১ থেকে ২০০৫ পর্যন্ত তিনি এই কোম্পানিতে চাকরি করেন।
এর কিছুদিন পরে, ২০০৬ এর জুনে লংওর্থ ভেঞ্চার্স এর সাথে যৌথ-উদ্যোগে তিনি হাবস্পট প্রতিষ্ঠা করেন। ২০১২ সালের "ইনক. ম্যাগাজিন" এর এক প্রতিবেদন অনুসারে, তাদের কোম্পানীতে মোট ৩০৪ জন কর্মরত ছিলো এবং তাদের মোট মূলধনের পরিমাণ ছিল প্রায় ২৮.৫ মিলিয়ন মার্কিন ডলার।
হেলিগ্যান হাউজ অফ পসিবিলিটিস নামক একটি কমিউনিটি সেবা প্রতিষ্ঠান এর বোর্ড অফ ডাইরেক্টরেও অন্তর্ভুক্ত। তিনি ম্যাসাচুয়েটস ইনোভেশন এন্ড টেকনলজি এক্সচেইঞ্জ (এম.আই.টি.এক্স) এও আছেন।
হেলিগ্যানের প্রথম বই ছিল "ইনবাউন্ড মার্কেটিংঃ গেট ফাউন্ড ইউজিং গুগল, সোসাল মিডিয়া, এন্ড ব্লগস"। তিনি এবং ধর্মেশ শাহ(হাবস্পট এর সহ-প্রতিষ্ঠাতা) একত্রে  বইটি রচনা করেন। এই বইটির রিভিউ এ মেরিল ইভানস বলেন, এই বইয়ের বিষয়গুলো ইলিমেন্টারি ধরনের হলেও যারা ব্যবসায়ে কীভাবে সোস্যাল মিডিয়া ব্যবহার করতে হয় তা জানে না তাদের জন্য বইটা বেশ সহায়ক।"" বোস্টন গ্লোব "এও এই বই এর রিভিউ প্রকাশিত হয়। ২০১১ সালের জুলাই মাস পর্যন্ত, এই বই সাতবার মুদ্রিত হয়, ৪০,০০০ কপি বিক্রি হয় এবং নয়টি ভাষায় অনূদিত হয়। ২০১৪ সালে এই বই এর ২য় সংস্করণ বের হয়।
তার ২য় বই ছিল ""মার্কেটিং লেসন্স ফ্রম দ্য গ্রেইটফুল ডেডঃ হোয়াট এভরি বিজনেস ক্যান লার্ন ফ্রম দ্য মোস্ট আইকনিক ব্র্যান্ড ইন হিস্ট্রি।"" তিনি এবং ডেভিড মিয়ারম্যান স্কট একত্রে বইটি রচনা করেন।
হেলিগ্যান টিইডি এক্স এ মার্কেটিং এবং বিজনেস এর উপর বক্তব্য দেন। তিনি এমআইটি থেকে বের হওয়া একজন উদ্যোক্তা এবং তিনি বর্তমানে এমআইটি এর একজন সিনিয়র লেকচারার। তিনি এবং এলেই চেন এমআইটি তে "এন্টারপ্রিনিওরাল প্রোডাক্ট ডেভলপমেন্ট এন্ড মার্কেটিং" পড়ান। তিনি মাঝেমাঝে  স্লোন এও লেকচারার হিসেবে কাজ করেন।
আরদা তুরান

আরদা তুরান (জন্মঃ ৩০ জানুয়ারি ১৯৮৭) একজন তুরস্কের ফুটবলার যিনি তুরস্কের ক্লাব "ইস্তাম্বুল বাসাকসেহির" এর হয়ে অ্যাটাকিং মিডফিল্ডার হিসেবে খেলেন। তিনি পেশাদার জীবন শুরু করেন ২০০৪ সালে তুরস্কের ক্লাব "গ্যালাতাসারাই" এর হয়ে। সেখানে তিনি ২০১১ পর্যন্ত কাটান। মাঝে ২০০৬ সালে তিন খেলেন "মানিসাসপোর" এর হয়ে ধারে। ২০১১ সালে তিনি আতলেতিকো মাদ্রিদ এ যোগ দেন এবং ২০১৫ সাল পর্যন্ত খেলেন। ২০১৫ সালে তিনি বার্সেলোনায় যোগ দেন।
আরদা তুরান তুরস্ক অনূর্ধ্ব-১৬, অনূর্ধ্ব-১৭, অনূর্ধ্ব-১৮, অনূর্ধ্ব-১৯, অনূর্ধ্ব-২০ ও অনূর্ধ্ব-২১ দলের হয়ে খেলেছেন। ১৬ অগাস্ট ২০০৬, তুরস্ক জাতীয় দল এর হয়ে তার অভিষেক হয় লুক্সেমবার্গ এর বিপক্ষে। বর্তমানে তিনি তুরস্ক জাতীয় দল এর অধিনায়ক এর দ্বায়িত্ব পালন করছেন।
রম্ভা (অপ্সরা)

রম্ভা হল হিন্দু পুরাণে দেবালোকের জাদুকারিনী, সুন্দর নারী এবং অপ্সরার রাণী।
তার নাচ, গান এবং প্রেম-তৈরীর কলার শিক্ষাদীক্ষায় অতুলনীয়। দেব ইন্দ্র রাজা তাকে ঋষিদের তপস্যার প্রলোভনের বিরুদ্ধে অনুশোচনার বিশুদ্ধতা পরীক্ষা করার জন্য রম্ভাকে তাদের তপস্যা ভঙ্গ করতে প্রায়ই বলতেন এবং এটাও বলতেন যে, মানুষের রহস্যময় ক্ষমতা দ্বারা যাতে তিন বিশ্বজগতের কোনো অশান্তি না হয়। যখন সে ঋষি বিশ্বামিত্রর (তিনি একজন ব্রহ্মর্ষি হওয়ার জন্য চাচ্ছিলেন) অনুশোচনার বিরক্ত করার চেষ্টা করেন, তখন বিশ্বামিত্র তাকে ১০,০০০ বছরের জন্য পাথর হয়ে থাকার অভিশাপ দেন, যে পর্যন্ত না একজন ব্রাহ্মণ তাকে মুক্তি না করে।
রম্ভা হল কুবেরের পুত্র নলকুবেরের স্ত্রী। কিছু সংখ্যকদের মতে, সে রাবণকে অভিশাপ দেয়।
আফ্রিকায় ইসলাম

আরবের বাইরে, আফ্রিকাই প্রথম মহাদেশ ছিল, যেখানে ইসলাম ৭ম শতাব্দীর গোড়ার দিকে ছড়িয়ে পড়ে। বিশ্বের মুসলিম জনসংখ্যার প্রায় এক-তৃতীয়াংশ এই মহাদেশে বাস করে। মুসলমানরা বর্তমান জিবুতি, সোমালিয়া ও ইরিত্রিয়া অতিক্রম করে "হিজরতের সময়" ইথিওপিয়ায় আশ্রয়ের খোঁজে। আফ্রিকার অধিকাংশ মুসলমান সুন্নি; আফ্রিকায় ইসলামের জটিলতা চিন্তার বিভিন্ন ধারা, ঐতিহ্য, এবং অনেক আফ্রিকান দেশের মত দ্বারা উন্মোচিত হয়। আফ্রিকান ইসলাম স্থবির নয় এবং ক্রমাগত প্রচলিত, সামাজিক, অর্থনৈতিক ও রাজনৈতিক অবস্থার দ্বারা রূপায়িত হচ্ছে। সাধারণত আফ্রিকায় ইসলাম প্রায়ই আফ্রিকার সাংস্কৃতিক প্রেক্ষিতে অভিযোজিত হয়।
২০০২ সালের হিসাব অনুসারে, আফ্রিকার মোট জনসংখ্যার ৪৫% মুসলিম। উত্তর আফ্রিকায় ইসলামের একটি বড় উপস্থিতি রয়েছে। এছাড়াও হর্ন অব আফ্রিকা, সোয়াহিলি কোস্ট ও অনেকাংশ পশ্চিম আফ্রিকা ইসলাম আছে। দক্ষিণ আফ্রিকায় সংখ্যালঘু কিন্তু গুরুত্বপূর্ণ অভিবাসী জনগোষ্ঠী রেয়েছে।
উপদ্রব

পোষক দেহে বহিরাংশে পরজীবীর আক্রমণ বা অবস্থানকে উপদ্রব বলা হয়।
উকুন, আঠালী ও মাইট এর আক্রমণ এক ধরনের উপদ্রব। আবার অনেক সময় কৃমির আক্রমণ, যারা দেহের উপরিভাগে আক্রমণ করে রোগ সৃষ্টি করে তাকেও উপদ্রব বলে। সাঁতারুদের দেহে চুলকানী কিছু কৃমির আক্রমণে হয়।
সাধারণ চিকিৎসা বিজ্ঞানে দেহের বহিরাংশে পরজীবীর আক্রমণকে উপদ্রব বলে। অপরদিকে দেহ কলা বা দেহের অভ্যান্তরে পরজীবী আক্রমণকে সংক্রমণ বলা হয়।
জীব পরিসংখ্যান

জীব পরিসংখ্যান হচ্ছে জীবজগতে বিদ্যমান বৈশিষ্ট্যের আলোকে বিশ্লেষণ ও সিদ্ধান্ত গ্রহণের প্রক্রিয়া। জীবজগৎ বৈচিত্র্য বা ভেদে পরিপূর্ণ। তারপরেও আমরা নির্দিষ্ট আওতাধীন কিছু সংখ্যক বা বহুসংখ্যক জীবকে একই দল বা একই গোষ্ঠী বা একই উৎস হতে সৃষ্ট বলে ধারণা করি। জীবজগতে বিদ্যমান এ পার্থক্য বা বিভেদসমূহের উপরেও সিদ্ধান্তগ্রহণ করা যায়। জীববিজ্ঞানের সাথে সম্পর্কিত পরিসংখ্যান এর নতুন শাখাকে জীব পরিসংখ্যান বলে।
সর্বপ্রথম স্যার ফ্রান্সিস গ্যালটন কর্তৃক জীব পরিসংখ্যানের সূচনা হয়েছিল এবং কার্ল পিয়ারসন ও তার অনুসারীদের কর্তৃক উন্নতি লাভ করেছে। বর্তমান প্রজননবিদ ও বংশগতীয়বিদগণের নিকট আজ জীব পরিসংখ্যানি গুরুত্বপূর্ণ কৌশল।
বিষ্ণু রমণ দত্ত

বিষ্ণু রমণ দত্ত(১৯৩২-)ত্রিপুরার একজন প্রখ্যাত লেখক, অভিনেতা, কবি এবং ত্রিপুরার একমাত্র জীবিত কবিয়াল।
জন্ম ১৯৩২ সালে তৎকালীন ত্রিপুরা জেলার (বর্তমান কুমিল্লা)হাজিগঞ্জ থানাধীন রাজারগাঁও গ্রামে।
তার রচিত বহু গান, পালাকীর্তন, নাটক, কবিতা, ও ছড়া ইত্যাদি রয়েছে। তন্মধ্যে 'ঝরের গান', 'বিষ্ণু দত্তের গান' 'গীত মাধুরী' ও যাত্রা পালা 'শতাব্দির সংকেত' উল্লেখযোগ্য।
২০০৪ সালে অদ্বৈত মল্ল বর্মণ পুরস্কার পান,২০০৭ সালে সরোজিনী সরকার স্মৃতি পুরস্কার এবং ত্রিপুরা সংস্কৃতি সমন্বয় কেন্দ্রের ৩য় রাজ্য সম্মেলনে ও ২০০৯ সালে বৈঠকি ঘরানা দ্বারা সংবর্ধনা পান।
তার গান "আমার তীর্থ শ্যামল ত্রিপুরা..." একটি যুগান্ত জয়ী গান, এই গান একসময় ত্রিপুরার প্রতিটি কণ্ঠে ধ্বনিত হত। তখন ত্রিপুরা রাজ্যে সন্ত্রাস বাদের ঝড় উঠেছে, বাঙালিদের তাড়ানোই হয়ে উঠেছিলো একদল আদিবাসী সন্ত্রাসিদের উদ্দেশ্য, তখন এই চারন কবি গেয়ে উঠলেন "...জাতি উপজাতি মিলি
টেক্সাস পার্ক রোড ২

টেক্সাস পার্ক রোড ২ (PR 2) একটি সড়ক যা ক্যাডো লেক স্টেট পার্ক থেকে খামার হয়ে মর্কেট রোড ২১৯৮ (এফএম ২১৯৮) পর্যন্ত বিস্তৃত। পার্ক রোড ২ যুক্তরাষ্ট্রের টেক্সাস অঙ্গরাজ্যের উত্তরপূর্বাঞ্চলীয় অঞ্চলে, হ্যারিসন কাউন্টি এলাকায় অবস্থিত। বেসামরিক রক্ষনাবেক্ষন কর্পোরেশন ১৯৩০-এর দশকে সড়কটি নির্মাণ করে, এবং ১৯৩৯ সালে এটি তালিকাভুক্ত হয়। পার্কের ভিতরে অধিকাংশ প্রধান সড়ক পিআর ২ ঠিকানা ব্যবহার করে। পিআর ২ একটি অখণ্ড, দুই লেনের, বাঁধানো রাস্তা যা এর দক্ষিণ প্রান্তে এফএম ২১৯৮-এর সঙ্গে সংযোগের মাধ্যমে শুরু হয়েছে। মহাসড়কটি পার্কের সদর ভবনের চারপাশে অতিক্রম করে ক্যাডো লেক স্টেট পার্কের উত্তর দিকে এগিয়ে গেছে এবং কেবিন সাইট পর্যন্ত বিস্তৃত হয়েছে। সড়কটি কেবিন সাইট অতিক্রম করে উত্তর দিকে অগ্রসর হয়ে একটি বৃহৎ লুপে বিভক্ত হয়ে গেছে। সড়কটি একটি লুপের শুরুতে খাড়া ঢাল বেয়ে নিচে নেমে যাবার পূর্বে একটি স'মিল পুকুরের পাশ অতিক্রম করেছে এবং সেখানে একটি ছোট পর্কিং লটের ব্যবস্থা রয়েছে। এছাড়াও পিআর ২ সড়কের সঙ্গে তিনটি ছোট সড়ক যুক্ত রয়েছে যা প্রধান ক্যাম্প ক্ষেত্র যাবার সুব্যবস্থা করে দেয়।
১৯২৭ সালে, ক্যাডো লেকের নিকটবর্তী জমির ছোট অংশ একটি পাবলিক পার্ক তৈরি করার জন্য দান করা হয়েছিল। ১৯২৯ সালে, এবং পরবর্তীতে ১৯৩১ সালে ক্যাডো লেক এবং তার পার্শ্ববর্তী এলাকার কিছু অংশ রাষ্ট্রীয় উদ্যানে পরিণত করতে টেক্সাস রাজ্যের দ্বারা মনোনীত হয়েছে। ১৯৩৩ এবং ১৯৩৭ সালের মধ্যে, বেসামরিক রক্ষোণাবেক্ষণ কর্পোরেশন (সিসিসি) পার্কটি পুননির্মাণ করে এবং এর বিভিন্ন কাঠামো তৈরি করে। ন্যাশনাল পার্ক সার্ভিস দায়িত্বপ্রাপ্ত ল্যান্ডস্কেপ ডিজাইনার জো ডব্লিউ ওয়েস্টব্রুক এবং ফ্রেড আর. কার্পেন্টার, পাশাপাশি অন্যান্যরা পার্কের সড়ক ব্যবস্থার নকশা প্রনয়ন করেন। ২২ সেপ্টেম্বর, ১৯৩৭ সালে স্টেট হাইওয়ে কমিশন রাজ্য রাজপথ ব্যবস্থার অংশ হিসাবে কিছু পার্ক রাস্তা অন্তর্ভুক্ত করার বিষয়ে রাজ্যের পার্ক বোর্ডের অনুরোধে তদন্ত চালায় এবং এরপরে হাইওয়ে কমিশন এই রাস্তাগুলির রক্ষণাবেক্ষণের দায়িত্ব গ্রহণ করবে। হাইওয়ে কমিশন আটটি রাজ্য পার্কের রাস্তা কডডো লেক স্টেট পার্কের পার্ক রোডের সহ রাজ্য ব্যবস্থায় আসল পার্কের রাস্তা হিসাবে গ্রহণ করেছে। সেপ্টেম্বর ২৬, ১৯৩৯ সালে, পার্কের অভ্যন্তরে আনুমানিক সড়ক পিআর ২ হিসেবে নকশা করা হয়। আগস্ট ১৫, ১৯৬৮ সালে, পার্ক সীমানার বোট-লঞ্চ রাম্প থেকে একটি সংক্ষিপ্ত সড়ক পিআর ২ থেকে অপসারণ করা হয়েছে, যা আনুমানিক মাইল পথ সংক্ষেপিত করে।
সমগ্র মহাসড়ক ক্যাডো লেক স্টেট পার্ক, হ্যারিসন কাউন্টিতে অবস্থিত।
মুনির আল হাদ্দাদি

মুনির আল হাদ্দাদি মোহাম্মাদ (জন্মঃ ১ সেপ্টেম্বর ১৯৯৫), যিনি মুনির নামে পরিচিত, একজন স্পেনীয় ফুটবলার যিনি স্পেনের লা লিগার দল সেভিয়ার হয়ে ফরোয়ার্ড হিসেবে খেলেন।
মুনিরের ফুটবলের হাতেখড়ি হয় স্থানীয় ক্লাব "গালাপাগার" এবং "সান্তা আনা" তে। ২০১০ সালে তিনি আতলেতিকো মাদ্রিদ এর যুব প্রকল্পে যোগ দেন। পরে ২০১১ সালে তিনি বার্সেলোনার যুব দলে যোগ দেন। বার্সেলোনা হুভেনিল দলের হয়ে তিনি ২০১৩-১৪ উয়েফা ইয়ুথ লিগ জেতেন। এই টুর্নামেন্টে তিনি সর্বোচ্চ গোলদাতা এবং সহায়তাকারী হন। ২০১৯ সালে তিনি ১০ লক্ষ ইউরোর বিনিময়ে স্পেনের আরেক ক্লাব সেভিয়ায় যোগ দেন।
মুনির তার পেশাদার জীবন শুরু করেন বার্সেলোনা বি দলের হয়ে ২০১৪ সালে। ২০১৪ সালের ২৪ অগাস্ট তার বার্সেলোনা দলে অভিষেক হয়। ২০১৬ সালে তাকে ২০১৬-১৭ মৌসুমের জন্য ধারে স্পেনীয় ক্লাব ভ্যালেন্সিয়ায় পাঠানো হয়। ২০১৭ সালে তাকে আবারও এক মৌসুমের জন্য ধারে পাঠানো হয় আরেক স্পেনীয় ক্লাব আলাভেস এ। ২০১৮ সালের জুলাইয়ে তিনি বার্সেলোনা দলে ফিরে আসেন।
মুনির স্পেন অনূর্ধ্ব-১৯ ও অনূর্ধ্ব-২১ দলে খেলেছেন। ৮ সেপ্টেম্বর ২০১৪ মুনিরের স্পেন দলে অভিষেক হয় মেসিডোনিয়ার বিপক্ষে। ২০১৮ ফিফা বিশ্বকাপ এর আগে তিনি জাতীয় দল পরিবর্তন করে মরক্কো জাতীয় দলের হয়ে খেলার জন্য ফিফা এবং "কোর্ট অফ আরবিট্রেশন ফর স্পোর্টস" এ আবেদন করেন কিন্তু তা প্রত্যাখ্যাত হয়।
উর্দু উইকিপিডিয়া

উর্দু উইকিপিডিয়া () একটি মুক্ত অনলাইন বিশ্বকোষ। এটি উইকিপিডিয়ার উর্দু সংস্করণ। , উর্দু উইকিপিডিয়া জানুয়ারী ২০০৪ এ যাত্রা শুরু করে। ২২ অক্টোবর ২০১৫ এ উর্দু উইকিপিডিয়ার নিবন্ধ সংখ্যা ৯০,৪১৬ তে পৌঁছায়। 2025 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে এবং সর্বমোট সম্পাদনা সংখ্যা টি।
বাউলাই নদী

বাউলাই নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৭২ কিলোমিটার, গড় প্রস্থ ৮৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বাউলাই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৫৫।
বাউলাই নদীর উৎপত্তি হয়েছে যাদুকাটা-রক্তি নদী থেকে। সুনামগঞ্জ জেলার তাহিরপুর উপজেলার মধ্য দিয়ে প্রবাহিত হয়ে ধর্মপাশা অতিক্রম করে জামালগঞ্জের ধনু নদীতে পড়েছে।
বাউলাই নদীর তীরে অবস্থিত শহর বাজারগুলো হচ্ছে তাহিরপুর উপজেলা শহর, সুখাইবাজার, রাজবাড়ি ও কাজিগাঁও। নদীটি জোয়ার ভাটার প্রভাবমুক্ত। সাধারণত বন্যায় দুকূল প্লাবিত হয়। বারোমাসি জলপ্রবাহের এই নদীটি শুষ্ক মৌসুমে প্রবাহ অনেক কমে যায়। জুলাই-আগস্ট মাসে বর্ষা মৌসুমে বেড়ে যায়। তখন পানিপ্রবাহের পরিমাণ দাঁড়ায় ১০০০ ঘনমিটার/সেকেন্ড। নদীটির গভীরতা বর্ষা মৌসুমে দাঁড়ায় ৮ মিটার।
বৈদ্যুতিক ক্ষমতা

বৈদ্যুতিক ক্ষমতা () হচ্ছে বৈদ্যুতিক সার্কিটের মধ্যে দিয়ে বৈদ্যুতিক শক্তি স্থানান্তরের হার। এর এস আই একক ওয়াট, এবং প্রতি সেকেন্ডে এক জুল হয়।  বৈদ্যুতিক শক্তি সাধারণত ইলেক্ট্রিক জেনারেটরে তৈরি হয়। কিন্তু ব্যাটারী থেকেও এ শক্তি চালনা করা যায়।  ইলেক্ট্রিক্যাল পাওয়ার গ্রিড এর মাধ্যমে বাসা বাড়ি, কল-কারখানা বা বিভিন্ন প্রতিষ্ঠানে এটি পরিবহন করা হয়। বৈদ্যুতিক ক্ষমতা বিপণনের একক কিলো-ওয়াট ঘণ্টা। 
বৈদ্যতিক শক্তি, যা যান্ত্রিক শক্তির মত, কাজের ক্ষমতা এবং পরিমাপ করা হয় ওয়াট দিয়ে। এটি প্রকাশ করা হয় ভোল্টেজ ও পাওয়ার দিয়ে। এখানে ভোল্টেজ কে ইংরেজি 'V' ও পাওয়ার কে ইংরেজি 'P' দিয়ে প্রকাশ করা হয়। 
এখানে,
বৈদ্যুতিক ক্ষমতা সাধারণত বৈদ্যুতিক ধারক থেকে প্রবাহিত হয়। এটি সাধারণত দুই ধরনের।
এদরাকপুর হাই স্কুল

এদরাকপুর হাই স্কুল (সংক্ষেপে ইএইচএস) একটা সরকারি বিদ্যালয়। এই বিদ্যালয়টি ১৯৫১ সালের ২ ফেব্রুয়ারি স্থাপন করা হয়।
এম-২৯৪ (মিশিগান হাইওয়ে)

এম-২৯৪ হল যুক্তরাষ্ট্রের মিশিগান অঙ্গরাজ্যের ক্যালহান কাউন্টির একটি রাষ্ট্রীয় ট্রাঙ্কলাইন মহাসড়ক। একটি অল্প সংখ্যক মহাসড়কের একটি যা ১৯৯৮ সালে গভর্নর জন ইনলার সময়কালে যুক্তকরণ উদ্যোগের প্রক্রিয়ার ফলে প্রতিষ্ঠিত বা পুনঃনির্মাণ করা হয়। এম-২৯৪ ইন্টারস্টেট ১৯৪ (আই-১৯৪) থেকে থেকে প্রায় দুই মাইল (৩.২ কিমি) পূর্বে এবং ব্যাটেল ক্রিকের দক্ষিণ-পূর্বে আই-১৯৪ সাথে এম-৯৬ সংযোগ করেছে।
এম-২৯৪ উত্তরে "ব্রিডলি লেক রোড" বরাবর আই-৯৪ এর দিকে ১০০ বাণিজ্যিক এলাকার মধ্য দিয়ে রাস্তাটি গিয়েছে।
এই বাণিজ্যিক এলাকাটির আগের আশপপাশের জমি কম দূরত্বের হওয়ার জন্য উন্নত করা হয়নি এবং সড়কটি কিছু বন ও অরণ্যর মধ্যদিয়ে গিয়েছে।
গোল্ডেন এভিনিউ এর সঙ্গে সাথে উত্তরে, এম-৯৬ (কলাম্বিয়া এভিনিউ) এর পূর্ব দিক দিয়ে হাইওয়েটি একটি আবাসিক এলাকার পাশ দিয়ে গেছে।
হাইওয়েটি সম্পূর্ণভাবে ইমমেট টাউনশীপ এর মধ্যদিয়ে দক্ষিণ-পূর্ব দিকের ব্যাটল ক্রিক এর দিকে গেছে।
২০১০ সালে"গোল্ডেন এভিনিউ" এর দ্য মিশিগান ডিপার্টমেন্ট অব ট্রান্সপোর্টেশন (এমডিওটি) এর করা একটি ট্রাফিক জরিপ অনুযায়ী ট্রান্কলাইনে গড় বার্ষিক দৈনিক দক্ষিণে ৬,০৬৮ যানবাহন এবং উত্তরে ৫,৭২৮ যানবাহন সকল ট্রাফিক বহন
করে।
দেশের অর্থনীতি, প্রতিরক্ষা, এবং চলাফেরার করার গুরুত্বপূর্ণ একটি হাইওয়ে সিস্টেম তবুও হাইওয়েটি, জাতীয় হাইওয়ে সিস্টেম এর অংশ হিসাবে অন্তর্ভুক্ত করা হয় নি।
ব্রিটলী লেক রোড অক্টোবর ৩১, ১৯৯৮ সালে জুরিসডিকশান স্ট্রেট এ স্থানান্তর করা হয়।
এখনও রাউটিং থেকে অপরিবর্তিত রয়েছে।
গোবিন্দ মন্দির তাড়াশ

গোবিন্দ মন্দির বা রাধা গোবিন্দ মন্দির বাংলাদেশের সিরাজগঞ্জ জেলার তাড়াশ উপজেলায় অবস্থিত। এই মন্দিরের স্থাপত্যশৈলী এবং সৌন্দর্য অসাধারণ। এটি দেশের দ্বিতীয় বৃহত্তম মন্দির। মন্দিরটি আজও সনাতন ধর্মাবলম্বীদের পূজা-অর্চনা ও দেশি- বিদেশি পর্যটকদের পদচারণয় মুখরিত।
তাড়াশের জমিদার বনওয়ারী লাল রায় বাহাদুর ১১০৫ বঙ্গাব্দে এই মন্দিরটি তৈরি করেন।
মন্দিরটি চারকোণীয় ও দ্বিতল । মন্দিরটি গড়ে উঠেছে দুই একর ছয় শতক জায়গা নিয়ে। এর দৈর্ঘ্য প্রায় ৩০০ ফুট, প্রস্থ প্রায় ১৮০ ফুট, উচ্চতা প্রায় ৬০ ফুট। মন্দিরের ভেতরে কারুকার্য করা ২৫টি গোলাকার স্তম্ভ আছে।মন্দিরের পূজার বেদী কালো পাথর দিয়ে তৈরি ।
মন্দিরে রাধা-গোবিন্দ, বাসুদেব, গৌর-নিতাই ও নারায়ণ শিলা মূর্তি আছে। মন্দিরে নিত্য পূজা দিতে আসেন সনাতন ধর্মাবলম্বীরা।
মন্দিরে ঝুলন পূর্ণিমা, দুগ্ধ জলস্নান উৎসব, দূর্গাপূজা, অন্ন‌কূট বা গোবর্ধন পূজা , অষ্টপ্রহর নামকীর্তন, গোষ্ঠ যাত্রা, লক্ষ্মী ও সরস্বতী পূজা ইত্যাদি হয়। দেশের বিভিন্ন জায়গা থেকে হাজার হাজার মানুষ এই মন্দিরে আসে।
টাপাদ

টাপাদ ইনকর্পোরেটেড iএকটি যৌথ-উদ্যোগে গঠিত নতুনধর্মী প্রতিষ্ঠান। এই প্রতিষ্ঠান এমন সফটওয়্যার তৈরি করে যার মাধ্যমে বিভিন্ন ডিভাইসের মধ্যে কন্টেন্ট এবং বিজ্ঞাপন আদান-প্রদান করা যায়। এরা এলগরিদম ব্যবহার করে ইন্টারনেট ও ডিভাইসের ডাটা বিশ্লেষণ করে বের করে এবং কোনো দুই বা ততোধিক ডিভাইস একই ব্যবহারকারীর কিনা তা বিচার করে। এরা ব্যবহারকারীর ডিভাইসগুলোর এর ব্যবহার পর্যবেক্ষণ করে ব্যবহারকারীর পছন্দ বিশ্লেষণ করে এবং সেই অনুসারে ওয়েবসাইট এবং এপ্লিকেশন এ বিজ্ঞাপন পরিবেশন করে। ২০১০ সালে টাপাদ প্রতিষ্ঠিত হয়। জুন,২০১১ এ এর মুলধন ছিল ১.৮ মিলিয়ন মার্কিন ডলার এবং মার্চ,২০১৩ এ এটি বৃদ্ধি পেয়ে ৬.৫ মিলিয়ন মার্কিন ডলারে উন্নিত হয়।
নিউ ইয়র্ক স্টেট রুট ৬১

নিউ ইয়র্ক স্টেট রুট ৬১ বা নিউ ইয়র্ক রাজ্য সড়ক ৬১ হল যুক্তরাস্ট্রের নিউ ইয়র্ক রাজ্যের নায়াগ্রা কাউন্টিতে অবস্থিত একটি রাজ্য মহাসড়ক। রাস্তাটি শহরের উত্তর-পশ্চিম অংশের সাথে দক্ষিণ-পূর্ব অংশকে যুক্ত করেছে যা, এনওয়াই ১০৪ এর উত্তর অংশ থেকে শুরু করে এনওয়াই ৩৮৪ এর দক্ষিণ অংশে শেষ হয়েছে। রাস্তাটি হাইড পার্ক বুউলেভার্ড নামে পরিচিত এবং নায়াগ্রা ফলস শহরের প্রাণকেন্দ্রের পূর্ব দিকে অবস্থিত। এটি নিউ ইয়র্কের কলম্বিয়া কাউন্টির এনওয়াই ৭১ এর পরে দ্বিতীয় সংক্ষিপ্ত দুই লেন বিশিষ্ট রাস্তা। আনুমানিক ১৯৬২ সালের দিকে এনওয়াই ৬১ কে বর্তমান অবস্থায় বিন্যাস করা হয়েছিল।
এনওয়াই ৬১ নায়াগ্রা ফলস শহরের পূর্ব অঞ্চলের নায়াগ্রা নদীর তীরে অবস্থিত শিল্প এলাকায় এনওয়াই ৩৮৪ (বাফেলো এভিনিউ) এর একটি সংযোগস্থল থেকে শুরু হয়েছে। সম্পূর্ণ রাস্তাটি হাইড পার্ক বুউলেভার্ড নামে পরিচিত, যা দুই লেন বিশিষ্ট একটি অবিভক্ত রাস্তা। রাস্তাটি নিউ ইয়র্ক স্টেট পরিবহন বিভাগ কর্তৃক নিয়ন্ত্রিত হয়। এরপর এনওয়াই ৬১ নায়াগ্রা ফলসের সবচেয়ে ঘনবসতিপূর্ণ এলাকার মধ্যদিয়ে প্যাকার্ড রোডের দিকে এগিয়ে গেছে, যেখানে গিল ক্রিক শুরু হয়েছে। পাঁচটি ব্লক পরে, নায়াগ্রা ফলস কোর্টহাউস এলাকায় ইউএস রুট ৬২ (ইউএস ৬২) এর দক্ষিণদিক গামী একটি একমুখী রাস্তা, ফেরী এভিনিউ এর সাথে সংযোগ স্থাপন করেছে। এরপর তিন ব্লক অতিক্রম করে ইউএস ২ এর উত্তরাদিক গামী অপর একমুখী রাস্তা, ওয়ালনাট এভিনিউ এর সাথে সংযোগ স্থাপন করেছে।
গিল ক্রিক ও এনওয়াই ৬১ সমান্তরালভাবে আরও একটি ব্লক অতিক্রম করে পাইন এভিনিউর দিকে এগিয়ে যায়। যা আগে এনওয়াই ৬২ এ নামে পরিচিত ছিল এবং বর্তমানে ইউএস ৬২ বিসনেজ নামে পচিরিত। শহরের সবচেয়ে বড় পার্ক, হাইড পার্কের দক্ষিণ পঞ্চিমাংশে পাইন এভিনিউয়ের সাথে হাইড পার্ক বুউলেভার্ড সংযোগ স্থাপন করেছে।
আনুমানিক ১৯৬২ সালের বিন্যাস থেকে এনওয়াই ৬১ এর বর্তমান অবস্থান নির্ধারিত হয়েছিল। একই বছর ওয়ালনাট এভিনিউয়ের গিল ক্রিকে হাইড পার্ক বুউলেভার্ডের জন্য একটি ৪১ ফুট দীর্ঘ সেতু পুনঃনির্মিত হয়, যা ১৯৫০ সালে নির্মিত হয়েছিল।
টেক্সাস পার্ক রোড ৩০

পার্ক রোড ৩০ (PR 30), এছাড়াও বালমোরিয়া স্টেট পার্ক রোড হিসেবে পরিচিত, হল একটি ছোট পার্ক সড়ক যা মার্কিন যুক্তরাষ্ট্রের টেক্সাস অঙ্গরাজ্যের পশ্চিম অঞ্চলে অবস্থিত। সড়কটি প্রায় দীর্ঘ এবং তয়াভেলে দক্ষিণ-পশ্চিমাঞ্চলের রিভস কাউন্টির বালমোরিয়া স্টেট পার্ক থেকে স্টেট হাইওয়ে ১৭ (এসএইচ ১৭) পর্যন্ত বিস্তৃত। পথটি পার্কের মধ্যে বিভিন্ন পৃথক ড্রাইভ তৈরি করেছে। ১৯৩০-এর দশকের মাঝামাঝি সময়ে এই সড়কটি প্রথম সিসিসি কর্তৃক নির্মিত হয়েছিল, এবং পিআর ৩০ হিসেবে নকশা করা হয়েছিল ১৯৪১ সালে। মহসড়কটি টেক্সাস পরিবহন বিভাগ (টেক্সডট) কর্তৃক পরিচালিত হয়।
পিআর ৩০-এর প্রধান অংশ সুইমিং পুল পার্কিং লট থেকে এসইচ ১৭ অর্ন্তভূক্ত সান সলোমন স্প্রিংস আদালত পর্যন্ত বেসামরিক রক্ষনাবেক্ষন কর্পোরেশন কোম্পানি ১৯৮৬ কর্তৃক ১৯৩৫ থেকে ১৯৪০ সালের মধ্যে নির্মিত হয়েছিল। মাইল দীর্ঘ পার্শ্বীয় শাখা পিআর ৩০ হিসাবে নকশা করা হয়েছিল এপ্রিল ২৩, ১৯৪১ সালে। মে ৩১, ১৯৬১ সালে, ক্যাম্প ক্ষেত্র দিকে পূর্বদিকে সম্প্রসারণ সহকারে পিআর ৩০-এর আধুনিক রাউটিং প্রনয়ন করা হয়েছিল।
সমগ্র মহাসড়ক বালমোরিয়া স্টেট পার্ক, রিভস কাউন্টিতে অবস্থিত।
অশোক সিংঘল

হিন্দু হৃদয় সম্রাট বা অশোক সিংঘল (১৯২৬-২০১৫) বিশ্ব হিন্দু পরিষদ (VHP) এর একজন আন্তর্জাতিক কার্যকরী সভাপতি ছিলেন। ২০১১ সালের ডিসেম্বরে তার স্বাস্থ্য খারাপ হওয়ার কারণে তাকে বিশ্ব হিন্দু পরিষদের অধ্যক্ষ পদ ত্যাগ করেন, যেখানে এখন প্রবীণ তেগড়িয়া বহাল আছেন। অসুস্থ হওয়া সত্তেও মৃত্যুর এক মাস আগে পর্যন্ত কাজ করছিলেন।
গুড়গাঁও স্থিত মেদান্ত হাসপাতালে দুপুর ২:২৪, ১৭ নভেম্বর ২০১৫ তে তার মৃত্যু হয়।